|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна Покрајина Војводина  **Покрaјински секретaријaт зa енергетику,грађевинарство и саобраћај**  СЕКТОР ЗА САОБРАЋАЈ И ИНСПЕКЦИЈСКИ НАДЗОР, ОДЕЉЕЊЕ ЗА ИНСПЕКЦИЈСКИ НАДЗОР  Одсек за инспекцијски надзор у грађевинарству, минералним сировинама и на државним путевима  Булевар Михајла Пупина 16, 21000 Нови Сад  Т: +381 21 487 4582; F: +381 21 456 653; 799  www.[psegs@vojvodina.gov.rs](mailto:psegs@vojvodina.gov.rs) | |
| БРОЈ: 143-310-415/2020-03 | ДАТУМ: 26.11.2020. године |

**ГОДИШЊИ ПЛАН ИНСПЕКЦИЈСКОГ НАДЗОРА ГЕОЛОШКЕ ИНСПЕКЦИЈЕ**

**У 2021. ГОДИНИ**

**Увод**

Документ садржи годишњи план инспекцијског надзора геолошкеинспекције, у спровођењу инспекцијског надзора на подручјима примењених геолошких истраживања минералних сировиназа које одобрење издајуМинистарство рударства и енергетике и Покрајински секретаријат за енергетику, грађевинарство и саобраћајза календарску 2021. годину.

План је донет на основу чл.8. ст. 1 Закона о инспекцијском надзору који прописује да се на основу утврђеног стања и процене ризика инспекција припрема план инспекцијског надзора.

1. **ИНФОРМАЦИЈА О ИНСПЕКЦИЈИ**
   1. **Послови које обавља инспекција у оквиру својих изворних надлежности**

**Закон о рударству и геолошким истраживањима**

Инспекцијски надзор врши надлежно министарство преко инспектора у оквиру делокруга утврђеног законом. Аутономној покрајини Војводини су Законом о утврђивању надлежности Аутономне Покрајине Војводине (''Сл. Гласник РС'' бр 99/2009 и 67/2012 ) поверени послови инспекцијског надзора у области геолошких истраживања минералних и других геолошких ресурса.

Послови инспекцијског надзора покрајинске геолошке инспекције над спровођењем одредаба Закона о рударству и геолошким истраживањима обухватају вршење надзора:

* **у области геолошког истраживања**

1) обављање делатности геолошких истраживања и извођења геолошких истражних радова врши према прописаним условима;

2) пројекат и завршни извештај о резултатима геолошких истраживања израђује у складу са законом и другим прописима и да ли је техничка контрола извршена од стране овлашћеног привредног субјекта који је уписан у судски регистар;

3) годишњи извештај о резултатима геолошких истраживања израђује и оверава на прописан начин;

4) геолошка истраживања, врше на основу и у складу са одобрењем за истраживање;

5) пријављују геолошка истраживања и геолошки истражни радови надлежном органу;

6) геолошки истражни радови изводе према пројекту геолошких истраживања на основу кога је издато одобрење за истраживање;

7) инжењерско-геолошки и хидрогеолошки радови изводе према пројекту геолошких истраживања и одобрења надлежног органа;

8) извођење геолошких истражних радова врши у складу са законом и другим прописима;

9) предузимају мере безбедности лица, суседних објеката, саобраћаја и околине, као и све потребне мере безбедности и здравља на раду од стране привредног субјекта који изводи геолошка истраживања;

10) води прописана евиденција о узетим количинама минералних сировина ради њиховог испитивања и о другим минералним ресурсима чије је постојање утврђено у току геолошких истраживања;

11) врши складиштење и чување језгра истражних бушотина;

12) обезбеђује стручни надзор у току геолошких истраживања и експлоатације;

13) примењују прописани услови по питању испуњавања услова школске спреме и овлашћења за обављање тих послова за лица која руководе извођењем истражних радова и која врше стручни надзор над извођењем тих радова;

14) узима већа количина минералних сировина за испитивање од количине одређене одобрењем за истраживање;

15) узима минерална сировина (за различите намене) без одобрења за истраживање;

16) води књига о стању резерви минералних сировина и геотермалних ресурса;

17) израђује геолошка техничка документација о свим радовима на експлоатацији.

* **у складу са применом одредби Закона о безбедности и здрављу на раду**

Одредбама члана 174. Закона о рударству и геолошким истраживањима у вршењу надзора над применом мера безбедности и здравља на раду у рударским објектима, геолошки и рударски инспектор има у свему овлашћења и дужности инспектора рада, предвиђене прописима о безбедности и здрављу на раду

Послови инспекцијског надзора покрајинске геоллошке инспекције над спровођењем одредаба Закона о безбедности и здрављу на раду обухватају вршење надзора:

1) прегледа опште и појединачне акте, евиденције и другу документацију;

2) саслуша и узима изјаве од одговорних и заинтересованих лица;

3) прегледа пословне просторије, објекте, постројења, уређаје, средства и опрему за личну заштиту, предмете и робу и сл.;

4) узима узорке ради анализе, експертиза и сл.;


5) наређује мерења која обавља друга стручна организација кад послодавац самостално или преко одређене стручне организације врши мерења у одговарајућим областима, а резултати извршеног мерења пружају основ за то;

6) послодавцима, запосленим, њиховим представницима и синдикату даје обавештења и савете у области безбедности и здравља на раду, као и о мерама чијом применом се обезбеђује извршавање овог закона на најефикаснији начин;

7) у складу са поднетим захтевом, послодавца и запосленог или представника запослених обавести о извршеном инспекцијском надзору и утврђеном стању;

8) предузима друге радње за које је овлашћен другим прописом.

* 1. **Списак докумената јавних политика и докумената развојног планирања у складу са којим се предузимају активности из плана**
* Закон о рударству и геолошким истраживањима ("Сл. гласник РС", бр. 101/2015 и 95/2018 - др. закон),
* Закон о безбедности и здрављу на раду("Сл. гласник РС", бр. 101/2005, 91/2015 и 113/2017 - др. закон),
* Закон о инспекцијском надзору ("Сл. гласник РС", бр. 36/2015, 44/2018 - др. закон и 95/2018),
* Закон о општем управном поступку("Сл. гласник РС", бр. 18/2016 и 95/2018 - аутентично тумачење),
* Закон о државној управи("Сл. гласник РС", бр. 79/2005, 101/2007, 95/2010, 99/2014, 47/2018 и 30/2018 - др. закон),
* Закон о прекршајима("Сл. гласник РС", бр. 65/2013, 13/2016, 98/2016 - одлука УС, 91/2019 и 91/2019 - др. закон),
* Закон о привредним преступима ("Сл. лист СФРЈ", бр. 4/77, 36/77 - испр., 14/85, 10/86 (пречишћен текст), 74/87, 57/89 и 3/90 и "Сл. лист СРЈ", бр. 27/92, 16/93, 31/93, 41/93, 50/93, 24/94, 28/96 и 64/2001 и "Сл. гласник РС", бр. 101/2005 - др. закон),
* Кривични законик("Сл. гласник РС", бр. 85/2005, 88/2005 - испр., 107/2005 - испр., 72/2009, 111/2009, 121/2012, 104/2013, 108/2014, 94/2016 и 35/2019),
* Као и на основу подзаконских аката донетих по основу Закона о рударству и геолошким истраживањима и Закона о безбедности и здрављу на раду.
  1. **Приказ организационе структуре инспекције и преглед систематизованих односно попуњених радних места по организационим јединицама**



Систематизовано је два радна места геолошки инспектор – саветник, од чега су попуњена два радна места.

1. **ЦИЉЕВИ КОЈЕ ИНСПЕКЦИЈА ТЕЖИ ДА ОСТВАРИ У ПЛАНИРАНОМ ПЕРИОДУ**

**Општи циљ** плана је да омогући усмеравање на оне активности и субјекте надзора који носе значајан ризик и где постоји значајан јавни интерес у области примењених геолошких истраживања минералних сировина. Такође, циљ плана је боље управљање ресурсима инспекције, бољу интеграцију послова у области инспекцијског надзора и координационих активности. Овај план омогућава праћења активности инспекцијског надзора и остварење циљева уз помоћ ефикасније организације и спровођења инспекцијског надзора у примењеним геолошким истраживањима минералних сировина. Спровођењем инспекцијског надзора над регистрованим субјектима у области примењених геолошких истраживања минералних сировина смањиће се ризик и повећаће се ниво безбедности и здравља радника.

**Специфични циљ** ефикасног спровођења инспекцијског надзора ће се реализовати кроз континуирано праћење специјализованих база података и других извора информација, обуку инспектора, као и коришћење писаних процедура и упутстава који се утврђују и усклађују са општим циљевима Министарства рударства и енергетике и Координационе комисије за инспекцијски надзор.

**Остали циљеви изражени у мерљивим ефектима**

* Реализован годишњи план инспекцијског надзора у обиму од 95%;
* Повећан број инспекцијских надзора нерегистрованих субјеката – субјеката који врше експлоатацију без одобрења за 10% у односу на 2020. годину;
* Израђени стратешки, годишњи и оперативни планови инспекцијког надзора, као и прописани извештаји у задатим роковима;
* Унапређене компетенције инспектора у области информационо-комуникационих технологија кроз специјализоване обуке које су инспектори похађали у трајању од најмање 8 часова по инспектору до краја 2021. године;
* Донете писане процедуре за вршење надзора и вођење евиденција којима се обезбеђује већа поузданост података у вођењу евиденција и ефикасност надзора;
* Извршено преиспитивање контролних листа, ажуриране постојеће и израђене недостајуће;
* За све откривене незаконитости код надзираних субјеката, које су кажњиве према закону, правосудном органу поднете су кривичне пријаве, пријаве за привредни преступ или захтев за покретање прекршајног поступка, односно предузете су и друге радње и мере на које је законом или другим прописом инспектор овлашћен.

1. **УЧЕСТАЛОСТ И ОБУХВАТ ВРШЕЊА ИНСПЕКЦИЈСКОГ НАДЗОРА ПО ОБЛАСТИМА И СВАКОМ ОД СТЕПЕНА РИЗИКА**

Учесталост надзора у складу са расподелом посматраних објеката по степену ризика према правилницима о посебним елементима процене ризика или на основу устаљене праксе:

* Уколико је степен ризика критичан, планирају се 2 и више инспекцијских надзора у току године
* Уколико је степен ризика висок, планирају се 1 и више инспекцијских надзора у току године
* Уколико је средњи степен ризика, планирају се 1 инспекцијски надзор у току године
* Уколико је степен ризика низак, планирају се 1 инспекцијска надзора у току две године
* Уколико је степен ризика незнатан, планира се 1 надзор у току три године

Број привредних друштава и објеката према областима

|  |  |  |  |  |
| --- | --- | --- | --- | --- |
| Тип | Број привредних друштва | Укупан број објеката | Број јамских објеката | Број површинских објеката |
| Геолошка истраживања при експлоатацији минералних сировина | 2 | 9 | - | 9 |
| Примењена геолошка истраживања чврстих минералних сировина, нафте и гаса | 8 | 13 | - | 13 |
| Примењена хидрогеолошка, геотермална и инжењерскогеолошка истраживањаодобрена по чл. 30. Закона о рударству и геолошким истраживањима | 145 | 168 | - | 168 |
| Примењена хидрогеолошка, и геотермална истраживања у циљу испуњења одредби члана 51. Закона о рударству и геолошким истраживањима | 264 | 478 | - | 478 |
| Укупно | 419 | 668 | - | 668 |

Број објекат према степену ризика

|  |  |  |  |  |  |  |
| --- | --- | --- | --- | --- | --- | --- |
| Врста објекта под надзором | Број објеката по степену ризика | | | | | Укупан број објеката |
| Незнатан ризик | Низак ризик | Средњи ризик | Високи ризик | Критичан ризик |
| Примењена геолошка истраживања при експлоатацији минералних сировина | - | 9 | - | - | - | 9 |
| Примењена геолошка истраживања чврстих минералних сировина и нафте и гаса | - | 13 | - | - | - | 13 |
| Примењена хидрогеолошка, геотермална и инжењерскогеолошка истраживања одобрена по чл. 30. Закона о рударству и геолошким истраживањима | - | 168 | - | - | - | 168 |
| Примењена хидрогеолошка, и геотермална истраживања у циљу испуњења одредби члана 51. Закона о рударству и геолошким истраживањима | - | 478 | - | - | - | 478 |
| Укупно | - | 668 | - | - | - | 668 |

1. **ПРЕГЛЕД НАДЗИРАНИХ СУБЈЕКАТА КОД КОЈИХ ЋЕ СЕ ВРШИТИ ИНСПЕКЦИЈСКИ НАДЗОР , ОДНОСНО ДЕЛАТНОСТИ ИЛИ АКТИВНОСТИ КОЈЕ ЋЕ СЕ НАДЗИРАТИ**

НУМЕРИЧКИ ПРЕГЛЕД ОБЈЕКАТА ПРЕДВИЂЕНИХ ЗА НАДЗОР

|  |  |
| --- | --- |
| Врста објекта под надзором | Број објеката |
| Примењена геолошка истраживања при експлоатацији минералних сировина | 9 |
| Примењена геолошка истраживања чврстих минералних сировина, нафте и гаса | 13 |
| Примењена хидрогеолошка, геотермална и инжењерскогеолошка истраживања одобрена по чл. 30. Закона о рударству и геолошким истраживањима | 168 |
| Примењена хидрогеолошка, и геотермална истраживања у циљу испуњења одредби члана 51. Закона о рударству и геолошким истраживањима | 478 |
| Укупно | 668 |

1. **ТЕРИТОРИЈАЛНО ПОДРУЧЈЕ НА КОМЕ ЋЕ СЕ ВРШИТИ ИНСПЕКЦИЈСКИ НАДЗОР**

Инспекцијски надзор врши надлежно министарство преко инспектора у оквиру делокруга утврђеног законом на територији Републике Србије.

Аутономној покрајини Војводини су Законом о утврђивању надлежности Аутономне Покрајине Војводине (''Сл. Гласник РС'' бр 99/2009 и 67/2012) поверени послови инспекцијског надзора у области геолошких истраживања минералних и других геолошких ресурса.

Републичка инспекција ће вршити надзор над повереним пословима.

1. **ПРОЦЕЊЕНИ РИЗИК ЗА НАДЗИРАНЕ СУБЈЕКТЕ, ОДНОСНО ДЕЛАТНОСТИ ИЛИ АКТИВНОСТИ КОЈЕ ЋЕ СЕ НАДЗИРАТИ ИЛИ ТЕРИТОРИЈАЛНО ПОДРУЧЈЕ И ДРУГУ ТЕРИТОРИЈАЛНУ И СЛИЧНУ ЦЕЛИНУ, ОБЈЕКАТ И ГРУПЕ ОБЈЕКАТА**

Процена ризика се врши ради планирања оквирног минималног броја редовних инспекцијских надзора и саветодавних посета.

|  |  |  |  |  |  |
| --- | --- | --- | --- | --- | --- |
| БРОЈ НАДЗОРА У ОДНОСУ НА СТЕПЕН РИЗИКА | | | | | |
| Степен ризика | незнатан | низак | средњи | висок | критичан |
| Број бодова | 1-2 | 3-5 | 6-9 | 10-16 | 16-25 |
| Учесталост инспекција | једном у три године | једном у две године | најмање један пут годишње | најмање један пут годишње | најмање два пута годишње |

Делатности односно активности које су предмет надзора:

1. Контрола објеката на којима се изводи експлоатација минералне сировине у погледу израде геолошке документације (књиге о резервама) и извођења примењених геолошких истраживања на експлоатационом пољу
2. Контрола објеката на којима се изводе примењена геолошка истраживања на одобреном истражном простору
3. Контрола објекта на којима се изводи примењена хидргеолошка, геотермална и инжењерскогеолошка истраживања на одобреним истражним просторима
4. Контрола објекта за које има издата потврда о утврђеним и овереним резервама подземих вода и геотермалних ресурса који су у обавези да иновирају потврду о резервама

Број надзора у односу на област инспекцијског надзора и процену ризика

|  |  |  |  |
| --- | --- | --- | --- |
| Врста | Активности | Период обављања | Учесталост |
| Контрола примењених геолошких истраживања при експлоатацији минералних сировина | Контрола да ли се уредно води геолошка документација и изводе геолошка истраживања у складу са пројектом геолошких истраживања на експлоатационом пољу | Током целе године | 1 пута годишње или 1 пута у 2 године у зависнсти од степена ризика |
| Контрола примењених геолошких истраживања минералних сировина | Контрола да ли се изводе примењена геолошка истраживања према одобреном пројекту на истражном пољу и да ли се примењују мере безбедности и здравља на раду при извођењу радова | Током целе године | 1 пута годишње |
| Контрола примењених хидрогеолошких, геотермалних и инжењерскиогеолошких истраживања одобрена по чл. 30. Закона о рударству и геолошким истраживањима | Контрола да ли се истраживања изводе у складу са одобреном пројектном документацијом и да ли се примењују мере безбедности и здравља на раду при извођењу радова | Током целе године | 1 пута у две године |
| Контрола примењених хидрогеолошких, геотермалних истраживања у циљу испуњења одредби члана 51. Закона о рударству и геолошким истраживањима | Контрола субјеката да ли у складу са законом врше истраживања у циљу обнове потврде о резервама | Током целе године | 1 пута у 3 године |

1. **ПЕРИОД У КОМЕ ЋЕ СЕ ВРШИТИ ИНСПЕКЦИЈСКИ НАДЗОР**

Редовни инспекцијски надзор вршиће се радним данима у радном времену надзираног субјекта. Због учесталих подношења представки од стране физичких и правних лица планира се већи број ванредних инспекцијских надзора.

Планирани период вршења инспекцијског надзора по кварталима:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **АКТИВНОСТИ** | **I КВАРТАЛ** | | | **II КВАРТАЛ** | | | **III КВАРТАЛ** | | | **IV КВАРТАЛ** | | |
| Јануар | Фебруар | Март | Апррил | Мај | Јун | Јул | Август | Септембар | Октобар | Новембар | Децембар |
| Инспекцијски надзор нерегистрованих субјеката | x | x | x | x | x | x | x | x | x | x | x | x |
| Контрола примењених геолошких истраживања при експлоатацији минералних сировина | x | x | x | x | x | x | x | x | x | x | x | x |
| Контрола примењених геолошких истраживања минералних сировина | x | x | x | x | x | x | x | x | x | x | x | x |
| Контола примењених, хидрогеолошких, геотермалних и инжењерских истраживања | x | x | x | x | x | x | x | x | x | x | x | x |
| Контрола хидрогеолошких, и геотермална истраживања по члану 51. Закона о рударству и геолошким истраживањима | x | x | x | x | x | x | x | x | x | x | x | x |
| Контролни и допунски инспекцијски надзори | x | x | x | x | x | x | x | x | x | x | x | x |
| Саветодавне посете | x | x | x | x | x | x | x | x | x | x | x | x |
| Ванредни инспекцијски надзори по представкама и увиђаји смрних, групних повреда и акцидената | x | x | x | x | x | x | x | x | x | x | x | x |
| Заједнички инспекцијски надзори са другим инспекцијама |  |  |  | x | x | x |  |  | x | x |  |  |

Геолошка инспекција је у саставу Радне групе за заштиту природних ресурса –Координационе комисије за инспекцијски надзор. У оквири Радне групе за заштиту природних ресурса геолошка инспекција координисаће са инспекцијом за заштиту животне средине и водном инспекцијом у циљу спровођења заједничких инспекцијских надзора.

1. **ИНФОРМАЦИЈЕ О ОБЛИЦИМА ИНСПЕКЦИЈСКОГ НАДЗОРА КОЈИ ЋЕ СЕ ВРШИТИ**

У току 2021. године инспектори Одељења геолошке инспекције вршиће теренски и канцеларијски инспекцијски надзор. Теренски инспекцијски надзор ће се вршити изван службених просторија инспекције, на лицу места, а канцеларијски надзор ће се вршити у службеним просторијама инспекције, увидом у акте, податке и достављену документацију надзираног субјекта. Који облик надзора ће се спроводити зависиће од конкретне ситуације и сложености предмета, на основу процене поступајућег инспектора, те се унапред не утврђују правила у вези са обликом надзора. Након утврђивања облика надзора следи обавезна припрема и анализа времена које је потребно за вршење инспекцијског надзора

**9. ПОДАЦИ О РЕСУРСИМА ИНСПЕКЦИЈЕ КОЈИ ЋЕ БИТИ ОПРЕДЕЉЕНИ ЗА ВРШЕЊЕ ИНСПЕКЦИЈСКОГ НАДЗОРА**.

*Процена броја дана на годишњем нивиу на активностима које инспектори проведу ван редовног инспекцијског надзора субјеката*

|  |  |  |
| --- | --- | --- |
|  | Инспектор | Укупно дана |
| Укупан број дана у години | 365 | 730 |
| Викенди | 104 | 208 |
| Годишњи одмори | 30 | 60 |
| Празници | 8 | 16 |
| Укупан број радних дана | 223 | 446 |
| Актвности праћења стања, процене ризика, планирања, усклађивања и координације | 27 | 54 |
| **Редовни и ванредни инспекцијски надзор и превентивно деловање** | 134 | 268 |
| **Од тога редовни инспекцијски надзор** | 60 | 120 |
| Остале активности | 62 | 124 |

*Израчунавање ефективног броја дана које сваки инспектор има на годишњем нивоу за*

*потребе инспекцијског надзора*

|  |  |  |
| --- | --- | --- |
| **Послови и активности** |  | **Предвиђен утрошак времена (у данима)** |
| **I. ПРАЋЕЊЕ СТАЊА, ПРОЦЕНА РИЗИКА, ПЛАНИРАЊЕ, УСКЛАЂИВАЊЕ И КООРДИНАЦИЈА ИНСПЕКЦИЈСКОГ НАДЗОРА** | | |
| Праћење стања и процена ризика | | 27 |
| Израда плана инспекцијског надзора |  | 14 |
| Усклађивање и координација инспекцијског надзора |  | 13 |
| Укупно I: |  | **54** |
| **II. РЕДОВНИ И ВАНРЕДНИ ИНСПЕКЦИЈСКИ НАДЗОР И ПРЕВЕНТИВНО ДЕЛОВАЊЕ** | | |
| Превентивно деловање инспекције |  | 30 |
| Сарадња у поступку вршења самосталних и заједничких инспекцијских надзора |  | 10 |
| **Редовни инспекцијски надзор** |  | 120 |
| Поступање по представкама физичких и правних лица |  | 34 |
| Ванредни инспекцијски надзор |  | 74 |
| Укупно II: | | **268** |
| **III. ОСТАЛИ ПОСЛОВИ И АКТИВНОСТИ** | | |
| Извештавање о спроведеним инспекцијским надзорима - Припремање годишњих, кварталних и других извештаја |  | 38 |
| Сарадња са др. секторима и одељењима |  | 12 |
| Сарадња са другим министарствима, МУП-ом, јавним тужилаштвом, др. органима и институцијама, удружењима и стручним телима |  | 10 |
| Израда мишљења на одлуке и друге опште акте |  | 6 |
| Казнени поступци |  | 12 |
| Управни спорови |  | 6 |
| Интерни састанци |  | 10 |
| Стручно усавршавање |  | 12 |
| Рад у радним групама за израду прописа |  | 10 |
| Рад у комисијама за оверу резерви и ресурса |  | 8 |
| **Укупно III:** |  | **124** |
| **Укупно (I + II + III)** |  | **446** |
| **Укупно радних дана по инспектору** |  | **223** |

*Дељење укупног времена потребног за редовни инспекцијски надзор с расположивим временом инспектора*

|  |  |  |  |  |  |  |
| --- | --- | --- | --- | --- | --- | --- |
| **Степен ризика** | **Критичан** | **Висок** | **Средњи** | **Низак** | **Незнатан** | **Укупно** |
| Број надзираних објеката (А) | / | / | 28 | 156 | / | 184 |
| Предвиђена учесталост инспекцијског надзора (B) | 2 | 1 | 1 | 0,5 | 0,3333 |  |
| Број инспекција на годишњем нивоу C=AxB | / | / | 28 | 78 | / | 106 |
| Трајање инспекцијског надзора у данима (D) укључујући планирање, припрему, путовање, узорковање и извештавање. | 3 | 2,5 | 1,5 | 1 | 1 |  |
| Број инспектора у инспекцијском надзору (I) | 2 | 1 | 1 | 1 | 1 |  |
| Укупан број инспектор - дана (E=CxDxI) | / | / | 42 | 78 | / | 120 |
| **Број радних дана за редовни надзор по инспектору (F)** | | | | | | **60** |
| **Број потребних инспектора E/F** | | | | | | **2** |

1. **ПЛАНИРАНЕ МЕРЕ И АКТИВНОСТИ ПРЕВЕНТИВНОГ ДЕЛОВАЊА ИНСПЕКЦИЈЕ**

У циљу превентивног деловања инспекције пружањем стручне и саветодавне подршке надзираним субјектима планирано је да сви инспектори у току године врше саветодавне посете код надзираних субјеката.

Превентивно деловањем се подстиче исправност, уредност и редовност у испуњавању обавеза како би се спречио настанак незаконитости и штетних последица и тако квалитетно допринело бољем стању законитости и безбедности.

Посебна пажња током инспекцијског рада биће усмерена на саветодавне посете које би обухватиле пружање стручне и саветодавне подршке привредним субјектима која су добила одобрење за примењена геолошка истраживања или одобрење за експлоатацију минералних сировина у текућој години. Поред наведених субјеката пажња превентивног деловања биће усмерена према субјектима који имају обавезу да у законском року након протека од пет година иновирају елаборат о ресурсима и резервама.

Превентивно деловања инспекције остварује се пружањем стручне и саветодавне подршке надзираним субјектима на лицу места.Тежиште преветивног деловања ће бити реализовано кроз службене саветодавне посете за које је у 2021 години планирано 30 инспектор дана.

1. **ПЛАНИРАНЕ МЕРЕ И АКТИВНОСТИ ЗА СПРЕЧАВАЊЕ ОБАВЉАЊА ДЕЛАТНОСТИ И ВРШЕЊА АКТИВНОСТИ НЕРЕГИСТРОВАНИХ СУБЈЕКАТА**

Инспекцијски надзор над нерегистрованим субјектима, геолошка инспекција врши према добијеним представкама и на основу координације са другим инспекцијама, као и кроз превентивно деловање вршењем надзора, на основу процене ризика, на локацијама које могу бити предмет вршења активности и обављања делатности нерегистрованих субјеката. Планирано је да се у 2021. години повећа број инспекцијских надзора нерегистрованих субјеката – субјеката који врше експлоатацију без одобрења за 10% у односу на 2020. годину. Ако код надзираног субјекта открије незаконитост која је кажњива према закону или другом пропису, инспектор ће без изузетка надлежном правосудном органу подноети кривичну пријаву, пријаву за привредни преступ или захтев за покретање прекршајног поступка, односно предузети и друге радње и мере на које је законом или другим прописом овлашћен.Када инспектор нађе да је надзирани субјекат повредио закон или други пропис чију примену надзире друга инспекција, о стању које је затекао саставиће записник, којег ће без одлагања проследити инспекцији у чијем делокругу је делатност коју обавља или активност коју врши надзирани субјекат, као и другом надлежном органу и Координационој комисији, ради предузимања радњи и мера из делокруга те инспекције, односно вршења заједничког инспекцијског надзора или сарадње у обављању послова.У циљу спречавања обављања делатности и вршења активности нерегистрованих субјеката, односно субјеката који врше експлоатацију без одобрења биће појачана сарадња и координација у оквиру Радне групе за заштиту природних ресурса коју је формирала Координациона комисија за инспекцијки надзор.

1. **ОЧЕКИВАНИ ОБИМ ВАНРЕДНИХ ИНСПЕКЦИЈСКИХ НАДЗОРА У ПЕРИОДУ У КОМ ЋЕ СЕ ВРШИТИ РЕДОВАН ИНСПЕКЦИЈСКИ НАДЗОР**

Годишњим планом за 2021. годину предвиђено је да сви инспектори, укупно 34 дана врше ванредан инспекцијски надзорe који су иницирани представкама. Ово је процена на основу просека досадашњих извештаја о раду и на основу тенденције пораста броја представки које инспекција добија. Ванредни инспекцијски надзор ће се вршити по представкама, по захтеву других државних органа у циљу заједничког деловања и пријавама смртних повреда на раду, групних повреда и акцидената. Надзор ће се обављати у складу са процењеним степеном ризика, указаном потребом и у време предвиђено оперативним плановима инспекцијског надзора.

Обрадио

Игор Јапунџа

\_\_\_\_\_\_\_\_\_\_\_\_\_\_\_\_\_

Снежана Ковачевић

\_\_\_\_\_\_\_\_\_\_\_\_\_\_\_\_\_

Одобрио

Небојша Војновић

\_\_\_\_\_\_\_\_\_\_\_\_\_\_\_\_\_\_\_\_