|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрaјински секретaријaт зa енергетику, грађевинарство и саобраћај**  Сектор за саобраћај и инспекцијски надзор  Одeљење за инспекцијски надзору  Одсек за инспекцијски надзор у саобраћају  Булевар Михајла Пупина 16, 21000 Нови Сад  Т: +381 424 638  F: +381 21 456 653  e-mail: [psegs@vojvodina.gov.rs](mailto:psegs@vojvodina.gov.rs) | |
|  | БРОЈ: 143-347-540/2020-05 | ДАТУМ: 20.11.2020. |

|  |
| --- |
| **Годишњи план рада инспекције за друмски саобраћај за 2021. годину** |

1. **Увод**

План рада инспекције за друмски саобраћај за 2021. годину је донет на основу члана 10. Закона о инспекцијском надзору („Службени гласник РС“ бр. 36/15, 44/18 - др. закон и 95/18).

Полазећи од Методологије планирања инспекцијског надзора и Анекса 1 наведене методологије ([https://inspektor.gov.rs/cms/documents/16355/0](https://webmail.vojvodina.gov.rs/owa/redir.aspx?REF=Q7-AnNf74viuFoYp111Th81QWyS4AHfOHMQ9J6Tho8HBcysooozYCAFodHRwczovL2luc3Bla3Rvci5nb3YucnMvY21zL2RvY3VtZW50cy8xNjM1NS8w" \t "_blank)) утврђени су елементи плана рада инспекције железничког саобраћаја, који се састоје од:

* Прописа који су предмет инспекцијског надзора,
* Циљева инспекцијског надзора,
* Учесталости и обухвата вршења инспекцијског надзора по областима и сваком од степена ризика,
* Података о ресурсима инспекције који ће бити опредељени за вршење надзора;
  1. **Преглед постојеће ситуације**

Аутономна Покрајина Војводина у саставу Србије; обухвата 21 614 км2 или 27,9 % територије Србије. По подацима Републичког завода за статистику (последња доступна публикација о саобраћају и телекомуникацијама из 2014.године) укупно учешће првезених путника у друмском саобраћају на тертиторији АП Војводине је око 38% укупно превезених путника у Републици Србије (23.336.000 превезених путника на територији а АП Војводине од укупно 61.408.000 певезених путника на територији Р.Србије) док укупан остварени транспортни рад у путничком саобраћају на територији АП Војводине чини 27% укупно оствареног транспортног рада на територији Р.СРбије. У превозу робе у друмском саобраћају на територији АП Војводине забележено је да је превезено укупно 1.539.210 тона робе и остварен транспортни рад од 710.040 тонских километара што представља учешће од 22-23 % укупно оствареног транспортног рада на територији Р.Србије. Презентовани подаци односе се на податке о пословним субјектима регистрованим у делатностима превоза путника у друмском саобраћају и превоза робе у друмском саобраћају (Класификација делатности, ниво подгрупе 4939 и 4941).

Чињеница је да је приметан велик број нерегистрованих субјеката који се на нелегалан начин баве делатношћу превоза терета и путника у друмском саобраћају и акценат рада инспекције у 2020.години биће управо на овим субјектима.

1. **Основ за обављање инспекцијског надзора**

Инспекцијски надзор, на територији АП Војводине, врши се као поверен надзор на основу:

* члана 31. Закона о утврђивању надлежности Аутономне Покрајине Војводине („Сл. гласник РС“, бр. 99/09 и 67/12 – одлука УС),
* члана 154. Закон о превозу путника у друмском саобраћају („Службени гласник РС” бр.68/2015, 41/2018, 44/2018, 83/2018, 31/2019 и 9/2020)
* члана 52. Закон о превозу терета у друмском саобраћају („Службени гласник РС” бр.68/2015 и 41/2018)
* члана 43а. Закон о радном времену посаде у друмском превозу и тахографима („Сл.гласник РС“ бр. 96/2015 и 95/2018)

Инспектори за друмски саобраћај Пажур Бранислав и Огњен Миљанић, обављају надзор над спровођењем следећих закона на територији АП Војводине у оквирима законом дефинисаних овлашћења:

1. Закон о превозу путника у друмском саобраћају („Службени гласник РС” бр.68/2015, 41/2018, 44/2018, 83/2018, 31/2019 и 9/2020)
2. Закон о превозу терета у друмском саобраћају („Службени гласник РС” бр.68/2015 и 41/2018)
3. Закон о радном времену посаде возила у друмском превозу и тахографима („Сл.гласник РС“ бр. 96/2015 и 95/2018)
4. Закон о безбедности саобраћаја на путевима ("Сл.гласник РС ", бр.41/2009, 53/2010, 101/2011, 32/2013 – одлука УС, 55/2014, 96/2015 – др.закон, 9/2016 – одлука УС, 24/2018, 41/2018, 87/2018 и 23/2019)

Поред наведених прописа предмет контроле инспектора су и бројни правилници, директиве и упутства које ближе одређују област друмског саобраћаја.

1. **Циљеви**

Инспекција за друмски саобраћај обаваља послове надзора из области превоза путника и терета у друмском саобраћају.

* 1. **Општи циљ**

Општи циљ плана је да омогући усмеравање на оне активности и субјекте надзора који носе значајан ризик а односе се на област превоза путника и терета. Значајан ризик за јавни интерес у области превоза путника представљају нерегистровани субјекти. Циљ овог плана је боље управљање ресурсима инспекције и боља интеграција послова у области инспекцијског надзора и координасаних активности. Овај план омогућава праћење активности инспекцијског надзора и остварење циљева уз помоћ ефикасније организације и спровођења инспекцијског надзора у области превоза путника. Спровођењем инспекцијског надзора над нерегистрованим субјектима смањиће се проценат сиве економије и повећати безбедност путника уз помоћ коришћења услуге оних субјеката који су своје пословање ускладили са законима и подзаконским актима.

* 1. **Специфични циљеви**

Специфични циљеви које ће ангажовани инспектори тежити да остваре у 2021. гопдини су:

1. вршење непосредног инспекцијског надзора над применом закона и других прописа из области друмског саобраћаја;
2. праћење закона и других прописа из области друмског саобраћаја;
3. припремње планова рада, прављење извештаја и информација из области друмског саобраћаја;
4. остваривање сарадње са републичким, покрајинским органима, органима јединица локалне самоуправе, предузећима, институцијама и субјектима из делокруга рада, сарадња са научним и стручним институцијама.
5. **УЧЕСТАЛОСТ И ОБУХВАТ ВРШЕЊА ИНСПЕКЦИЈСКОГ НАДЗОРА ПО ОБЛАСТИМА И СВАКОМ ОД СТЕПЕНА РИЗИКА**
   1. **Субјекти надзора**

* **Аутобуси, путничка и теретна возила** којима се обавља превоз у друмском саобраћају односно њихова документација
* **Аутобуске станице и аутобуска стајалишта** и документација пружаоца услуга која је у вези са обављањем делатности пружања станичних услуга
* **Привредна друштва, друга правна лица или предузетници** који се баве пословима јавног саобраћаја
* **Нерегистровани субјекти** који се на недозвољен начин баве превозом у друмском саобраћају
  1. **Територијално подручје вршења надзора**

Инспекцијски надзор ће се вршити у оквиру надлежности као поверени послови вршити на целој територији АП Војводине, аутобуским станицама и стајалиштима, наплатним рампама, контролним пунктовима и на магистралним и регионалним путевима.

* 1. **Процењени ризик за надзиране субјекте, односно делатности или активности које ће се надзирати**

Процењени ризици код надзираних субјеката су утврђени на основу праћења стања у пословању и поступању надзираних субјеката.

На основу праћења стања и искуственом методом је процењен ризик у пословању и поступању надзираних субјеката од незнатног до критичног. Учесталост инспекцијског надзора у односу на ризике биће:

|  |  |
| --- | --- |
| **Ризик** | **Учесталост инспекција** |
| незнатан | Једном у три године |
| низак | Једном у две године |
| средњи | Једном годишње |
| висок | Једном или двапут годишње |
| критичан | Два и више пута годишње |

Од свих надзираних субјеката само за нерегистроване субјекте је процењен критичан степен ризика тако да ће они бити приоритет инспекцијског надзора са циљем смањења сиве економије.

* 1. **Период у коме ће се вршити инспекцијски надзор**

Редовни инспекцијски надзор вршиће се радним данима у временском периоду од 08.00 до 16.00 часова, у радном времену надзираног субјекта. Прецизно планирање рада инспектора није могуће због тога што је већина субјеката односно објеката инспекцијског надзора мобилна и без конкретног радног времена а приоритет ће се одређивати на основу унапред процењеног степена ризика. Из наведеног разлога, постојаће већи број неопходних ванредних инспекцијских надзора и активности инспектора, које ће бити усмерене на контролу спровођења законских регулатива.

1. **ПОДАЦИ О РЕСУРСИМА ИНСПЕКЦИЈЕ КОЈИ ЋЕ БИТИ ОПРЕДЕЉЕНИ ЗА ВРШЕЊЕ НАДЗОРА**

Инспекцијски надзор у 2021. години ће се спроводити на терену и у канцеларији. Ови облици инспекцијског надзора се спроводе у циљу праћења стања и процене ризика код надзираних субјеката .

На основу праћења стања код надзираних субјеката на основу извештаја који ће се достављати утврђиваће се степен ризика и сходно томе ће се опредељивати одређена врста инспекцијског надзора на терену: редован, ванредни, контролни или допунски.

* 1. **Кадровски капацитет инспекције за друмски саобраћај**

Планира се у 2021. години обављање инспекцијског надзора из области друмског саобраћаја од стране три инспектора за друмски саобраћај. Они би имали интерну поделу терена у смислу праћења стања, расподеле предмета и организовања надзора. Та подела ће се дефинисати тако да сваки инспектор покрије територију Срема, Бачке односно Баната.

Заједнички надзори ће се обављати када један од инспектора процени да би надзирани субјекат могао да пружа отпор, онемогући или отежа инспекцијски надзор, и у таквим случајевима ће се тражити и асистенција полиције.

* 1. **Временски ресусрс планиран за обављање инспекцијског надзора у 2021. години**

Временски ресур је анализиран у наредној табели и односи се на једног инспектора:

|  |  |  |
| --- | --- | --- |
| **Расподела расположивих радних дана у 2021. Години по инспектору** | | |
| Укупан број дана у години | | 365 |
| Број нерадних дана током викенда | | 104 |
| Годишњи одмор | | 30 |
| Нерадни дани за празнике | | 8 |
| Укупно радних дана за рад | | 223 |
| Рад на терену-редован надзор | 15 | 223 |
| Рад на терену-контролни надзор | 5 |
| Рад на терену-ванредни надзор | 64 |
| Рад на терену-допунски надзор | 4 |
| Рад у канцеларији | 85 |
| Саветодавне посете | 5 |
| Састанци покрајинске инспекције са различитим нивоима инспекција, републичким, градским и општинским инспекцијама | 12 |
| Разне врсте састанака | 30 |
| Едукације | 3 |

* 1. **Технички ресурси**

За теренски рад се користи службено возило као и лаптоп рачунар за рад на терену.

* 1. **Инспекцијски надзор на терену**

Како је за 2021.годину планирано да се акценат стави на борбу против сиве економије у друмском саобраћају а и имајући на уму велик број представки које усмеравају рад инспекције највећи број планираних дана за рад предвиђено је за ванредни надзор.

На основу процењеног ризика код назираних субјеката инспектори за друмски саобраћај су планирали за 2021. годину укупно 89 радних дана на терену (по инспектору), и то: за редован надзор 15 радних дана, за контролни надзор 5 радних дана, за ванредни 64 радна дана а за допунски надзор 5 радних дана и саветодавне посете код надзираних субјеката укупно 5 радних дана.

* + 1. **Субјекти редовног инспекцијског надзора**

Редовни инспекцијски надзори планирани су код субјеката управљача аутобуским станицама на територији АПВ који поседују лиценцу министарства за ту делатност. Према подацима доступним овој инспекцији на територији АПВ постоји укупно 26 станица са добијеном лиценцом. Планирано је да се током 2021. године изврши редовни инспекцијски надзор провере испуњености услова за пружање станичних услуга као и начина пружања станичних услуга.

* 1. **Инспекцијски надзор у канцеларији**

Планирано време од 85 радних дана инспектор ће проводити у канцеларији и то на следећим радним активностима:

* упознавање и обрада евентуално приспелих пријава, поднесака, дописа и осталих аката;
* прорада прописа;
* обрада предмета, израда записника, решења, контролних листа, прекршајних налога;
* израда аката о примени прописа;
* израда пријава судији за прекршаје;
* израда службених дописа у сврху допуне материјала записника, решења…,
* израда месечних извештаја, плана рада за 2021. годину и разних информација,
  1. **Саветодавне посете**

У циљу превентивног деловања инспекције пружањем стручне и саветодавне подршке надзираним субјектима на лицу места планирано је да се обави 5 саветодавних посета код надзираних субјеката. Саветодавне посете ће се обављати у аутобуским станицама, пословним просторијама превозника и сл.

* 1. **Редoвни месечни састанци**

Како су кадровски ресурси за рад инспекције за друмски саобраћај лимитирани на број извшилаца планирано је да се одржавају редовни састанци са различитим нивоима инспекција за друмски саобраћај, са републичким, градским и општинским инспекцијама задуженим за ову област у циљу координисања активности и постизања заједничких бољих резултата. Ови састанци ће служити за уједначавање праксе рада на целој територији АП Војводине као и излагање појединачних проблема које свако од инспектора има а које би могли бити решени заједнички.

1. **Остварење циља инспекцијског надзора**

Остваривање циља инспекцијског надзора, на основу овог годишњег плана рада, ће се вршити тако што ће се састављати квартални и месечни оперативни планови са детаљним навођењем надзираних субјеката, процењеним степеном ризика који је утврђен за исте и врстом инспекцијског надзора који се обавља над тим субјектима.

|  |  |
| --- | --- |
| Одобрио:  Небојша Војновић, в.д. помоћник покрајинског секретара | Инспектори за друмски саобраћај:  Пажур Бранислав  Огњен Миљанић |