|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрaјински секретaријaт зa енергетику, грађевинарство и саобраћај**  Сектор за саобраћај и инспекцијски надзор  Одeљење за инспекцијски надзору  Одсек за инспекцијски надзор у саобраћају  Булевар Михајла Пупина 16, 21000 Нови Сад  Т: +381 21 488 15 59 F: +381 21 456 653  e-mail: [psegs@vojvodina.gov.rs](mailto:psegs@vojvodina.gov.rs) | |
|  | БРОЈ: : 143-340-13/2020-05 | ДАТУМ: 23.11.2020. |

|  |
| --- |
| **Годишњи план рада инспекције железничког саобраћаја за 2021. годину** |

1. **УВОД**

План рада инспекције железничког саобраћаја за 2021. годину је донет на основу члана 10. Закона о инспекцијском надзору („Службени гласник РС“ бр. 36/15, 44/18 - др. закон и 95/18).

Полазећи од Методологије планирања инспекцијског надзора и Анекса 1 наведене методологије ([https://inspektor.gov.rs/cms/documents/16355/0](https://webmail.vojvodina.gov.rs/owa/redir.aspx?REF=Q7-AnNf74viuFoYp111Th81QWyS4AHfOHMQ9J6Tho8HBcysooozYCAFodHRwczovL2luc3Bla3Rvci5nb3YucnMvY21zL2RvY3VtZW50cy8xNjM1NS8w)) утврђени су елементи плана рада инспекције железничког саобраћаја, који се састоје од:

* Прописа који су предмет инспекцијског надзора,
* Циљева инспекцијског надзора,
* Учесталости и обухвата вршења инспекцијског надзора по областима и сваком од степена ризика,
* Података о ресурсима инспекције који ће бити опредељени за вршење надзора;
* Опремљености инспектора за инспекцијски надзор;
* Опрерационализације годишњег плана.

1. **ПРОПИСИ** 
   1. **Поступање инспектора**

У вршењу инспекцијског надзора инспектор поступа по Закону о инспекцијском надзору („Службени гласник РС“, бр. 36/15 и 44/2018-др.закон и 95/2018), Закону о општем управном поступку („Службени гласник РС“, бр. 18/2016 и 95/2018 – аутентично тумачење) и Закону о прекршајима ("Службени гласник РС", бр. 65/13, 13/16, 98/16 – УС, 91/2019 и 91/2019-др.закон)

* 1. **Инспектор контролише**

Примену одредби:

* Закона о железници ("Службени гласник РС", бр. 41/2018), Закона о безбедности у железничком саобраћају ("Службени гласник РС", бр. 41/2018), Закона о интероперабилности железничког система ("Службени гласник РС", бр. 41/2018), и:
  + 20 подзаконска прописа (Правилници, Упутства и Уредбе) донетих за спровођење закона од стране министарства надлежног за саобраћај и
  + 43 подзаконска прописа (Правилници, Упутства и процедуре) Дирекције за железнице Р. Србије,
  + близу 200 прописа које доносе управљач и превозници у железничком саобраћају за:
    - примену законских и подзаконских прописа (преузета издања Заједнице ЈЖ),
    - Система управљања безбедносшћу код управљача и код превозника;
    - Пословни редови станица I и II део и Технолошки процеси рада станица на територији АПВ,
    - Пословници о раду превозника,
    - Пословници о раду техничко колских служби,
    - Пословници о организацији вуче возова;
* Конвенција о међународним железничким превозима - COTIF:
  + Додатак А – Једнообразна правила о уговору о међународном железничком превозу путника и пртљага (CIV),
  + Додатак B – Једнообразна правила о уговору о међународном железничком превозу robe железницама (CIM),
  + Додатак D – Једнообразна правила о уговору о употреби возила у међународном железничком саобраћају (CUV),
  + Додатак Е – Једнообразна правила о уговору о коришћењу инфраструкутуре у међународном железничком саобраћају (CUI),
  + Додатак F – Јединствена правила о признавању техничких стандарда и усвајању јединствених техничких прописа који се примењују на железничка возна средства намењена за коришћење у међународном превозу (АPTU),
  + Додатак G – Једнообразна правила о техничком пријему железничких возних средстава која се користе у међународном саобраћају (АTMF);
* за вршење пограничног железничког саобраћаја из Конвенција Влада Републике Србије са Владама Румуније, Мађарске, Хрватске и Босне и Херцеговине;
* Закона о уговорима о превозу у железничком саобраћају ("Службени гласник РС", бр. 38/2015).

1. **ЦИЉЕВИ**

Послови железничког транспорта обављају се у складу са материјалним законима и представљају послове од општег интереса и изузетног значаја за Р. Србију. Због тога је планом инспекцијског надзора утврђен општи и специфични (појединачни) циљеви.

* 1. **Општи циљ**

Општи циљ плана је да омогући усмеравање на оне активности и субјекте надзора који носе значајан ризик и где постоји јавни интерес у области заштите и одржавања инфраструктуре и обезбеђења несметаног и безбедног одвијања железничког саобраћаја на мрежи пруга и маневарског рада на индустријским колосецима. Општи циљ плана је усмерен и на осигурање законитости у пословању и поступању надзираних субјектата.

* 1. **Специфични циљеви**

Специфични циљеви плана инспекцијског надзора за 2021. годину су:

* вршење непосредни инспекцијски надзор над применом закона и других прописа из области железничког саобраћаја и на индустријским колосецима;
* праћење закона и других прописа који уређују железнички систем и његове подсистеме;
* припремање планова рада, прављење извештаје и информације из области железничког саобраћаја каои ии из области железничког система и његових подсистема;
* остваривање сарадње са републичким, покрајинским органима, органима јединица локалне самоуправе, предузећима, институцијама и субјектима из делокруга рада, сарадња са научним и стручним институцијама.

1. **УЧЕСТАЛОСТ И ОБУХВАТ ВРШЕЊА ИНСПЕКЦИЈСКОГ НАДЗОРА ПО ОБЛАСТИМА И СВАКОМ ОД СТЕПЕНА РИЗИКА**
   1. **Субјекти надзора**

Субјекти над којима се спроводи инспекцијски надзор су:

* Управљач јавне железничке инфраструктуре: „Инфраструктура железнице Србије“а.д. Београд,
* Превозници у теретном саобраћају:
  1. „Србија Карго“ а.д. Београд,
  2. SI - Cargo Logistics d.o.o. Бeoгрaд,
  3. „STANDARD LOGISTIC“ d.o.o.,
  4. „KOMBINOVANI PREVOZ“ DOO Beograd,
  5. A.Б. Прeвoз д.o.o. Бeoгрaд,
  6. „TRANSАGENT OPERATOR“ д.о.о. Београд,
  7. „Rail Transport Logistic“ d.o.o. Нoви Бeoгрa,
  8. EURORAIL LOGISTIC d.o.o. Смeдeрeвo,
  9. ДEСПOTИJA  дoo Бeoгрaд,
  10. Pannon Rail Doo Суботица
  11. „NCL NEO CARGO LOGISTIC DOO” Бeoгрaд,
  12. „OBL LOGISTIC DOO BEOGRAD - Нoви Бeoгрaд,
  13. „Локотранс“ д.о.о. Суботица,
  14. „Трансагент оператор“ д.о.о Београд,
  15. ,,Global Neologistics d.о.о. Beograd-Stari grad“.
* Превозници за сопствене потребе:
  1. Приврeднo друштвo зa грaђeњe, рeмoнт и oдржaвaњe пругa ЗГOП a.д. Нoви Сaд,
  2. ДOO ЗA ПРOИЗВOДНJУ, ПРOMET И УСЛУГE ELIXIR GROUP  ШAБAЦ,
  3. „НИС А.Д. НОВИ САД”,
  4. Електропривреда србије ЈП Београд-огранак ТЕНТ,
  5. „АТМ БГ“ д.о.о. Београд,
* Превозник у путничком саобраћају: „Србија Воз“ а.д.
* Власници индустријских колосека на територији АП Војводине:
  1. са континуалном употребом колосека:
     + Метанолско-сирћетни комплекс-Кикинда,
     + Фабрика Синтетичког Каучука-Елемир,
     + НИС ад Рафинерија гаса-Елемир,
     + ХИП-Петрохемија Панчево
     + ХИП-Петрохемија Фабрика синтетичког каучука Елемир
     + НИС ад Рафинерија нафте-Панчево,
     + Еуро гас Суботица,
     + Стандард гас из Оџака,
     + ХИПОЛ из Оџака,
     + фабрике шећера: СУНОКО Ковачица и Врбаса, Црвенка и Жабаљ ХЕЛЕНИК Шугер и Фабрика шећера ТЕ-ТО Сента,
     + Татравагонка Братство д.о.о. Суботица,
     + луке: „Нови Сад“, „Специјална лука“-Панчево, лука „Дунав“ Панчево и лука „Легет“ Сремска Митровица,
     + (наведени су индустр.колосеци са највећим радом).
  2. Са повременом употребом колосека:
     + Уљаре: фабрика уља и биљних масти „Витал“-Врбас, „Дијамант“ – Зрењанин, „Викторија оил“-Шид,
     + Силоси: Жедник, Пригревица, Сивац, „Угљеша Терзин“-Кикинда, „Житопродукт“-Зрењанин, „Гранекспорт“-Панчево, „Агроглобе“-Рума, у Сремској Митровици, у Шиду, у Инђији, у Владимировцу, …
     + Остали индустријски колосеци у: дрвној индустрији, индустрији боја, фарби и заштитних средстава, осталој прехрамбеној индустрији и индустрији сточне хране, градске топлане (Зрењанин и Сремска Митровица), ливница Кикинда, велетрговине, индустрији кућне хемије, … до укупно 107 осталих индустријских колосека, у великом броју са неизвесним статусом.
  3. **Објекти за надзор на терену**
     1. Грађевински

Железнички саобраћај на територији АП Војводине обавља се на 1.461,3 километара дугој железничкој инфраструктури, што чини око 42% од укупне мреже Инфраструктуре железнице Србије а.д..

На територији АП Војводине има 104 службена места од којих је више од пола непоседнуто због недостатка железничких радника код управљача јавне железничке инфраструктуре.

На железничкој мрежи на територији АП Војводине постоји, по званичним подацима ИЖС, укупно 982 путна прелаза. Ако изузмемо ПП на пругама које нису у саобраћају и које су тренутно у реконструкцији имамо укупно 561 ПП који је предмет надзора ове поверене инспекције за железнички саобраћај. На већини путних прелаза на пругама које немају железнички саобраћај није примењен члан 63., став 2. Закона о железници, односно нису доставили управљачу пута захтев за уклањање саобраћајних знакова на путу којим се упозоравају учесници у друмском саобраћају на путни прелаз, а железничке елементе путног прелаза и уређаје за затварање саобраћаја на путном прелазу нису привремено уклонли, док траје време обуставе превоза.

Наведене капацитете јавне железничке инфраструктуре одржавају две Секције за одржавање пруга (ЗОП): Нови Сад и Београд.

Увидом у железничку тарифу, можемо да кажемо да се на териториј АП Војводине налази 138 власника индустријских колосека. Међутим многи од тих власника су, у периоду реструктурирања привредног система земље, нестали или су своје колосеке уништили. Сада на територији АП Војводине

има око 80 власника индустријских колосека, али још мањи број њих је остварио робни рад путем индустријских колосека.

* + 1. Саобраћајни

Железнички саобраћај на територији АП Војводине ће се обавља по унапред утврђеном реду вожње који ће се донети у ноћи 12/13.12.2020 за текућу и наредну годину. Надлежни инспектори железничког саобраћаја нису иали увид у радне материјале Реда вожње 2020/2021. Узимајући у обзир усмена сазнања од надлежнеих из Секција за саобраћајне послове Нови Сад која покрива територију АП Војводине, констатујемо да је за ред вожње 2020/2021:

1. због извођења радова на делу пруге од Старе Пазове до Новог Сада потпуно обустављен саобраћај од Новог Сада до Београда и обрнуто.
2. због палнираног извођења радова од Новог Сада до Суботице биће потпуно обустављен саобраћај возова од Новог Сада до Суботице и обрнуто.
3. довољан број нових моторних и електромоторних возова омогућава одрживост пројектованог реда вожње;
4. смањен број железничких радника због реструктурирања железничког сектора онемогућава уредно одвијање железничког саобраћаја и пропусну моћ пруга према службеним капацитетима. Посебно је изражено код путних прелаза који морају да буду поседнути железничким радницима.
5. ремонтовано је око 40 км локалне пруге од Римских Шанчева до Орловата и овај правац се користи као алтернативни правац потпуне обуставе саобраћаја између Старе Пазове и Новог Сада.
6. У току је завршетак ремонта пуруге Сента –Банатско Милошево-Суботица у дужини од 38,5 км и Кумане – Банатско Милошево у дужини од 28,5 км.
7. У току је завршетак ремонта станичних колосека на прузи Нови Сад-Оџаци-Богојево.
   1. **Територијално подручје вршења надзора**

Инспекцијски надзор се врши на територији АП Војводине као поверен посао на основу:

* члана 31. Закона о утврђивању надлежности Аутономне Покрајине Војводине („Сл. гласник РС“, бр. 99/09 и 67/12 – одлука УС),
* члана 130. Закона о железници ("Службени гласник РС", бр. 41/2018),
* члана 115. Закона о безбедности у железничком саобраћају ("Службени гласник РС", бр. 41/2018) и
* члана 35. Закона о интероперабилности железничког система ("Службени гласник РС", бр. 41/2018).
  1. **Процењени ризик за надзиране субјекте, односно делатности или активности које ће се надзирати**

Процењени ризици код надзираних субјеката су утврђени на основу праћења стања у пословању и поступању надзираних субјеката кроз обраду:

* дневних оперативних извештаја који пристижу електронском поштом из чворова: Суботица, НовиСад, Румаи Зрењанин;
* седмичних извештаја о противправним радњама на територији АП Војводине;
* месечних извештаја о безбедности железничког саобраћаја у железничким чворовима;
* телеграма о уведеним лаганим вожњама и ограниченим брзинама које је увео управљач јавне железничке инфраструктуре као и о несрећама и незгодама код управљача и превозника;
* седмичних извештаја о сметњама на сигнално-сигурносним и телекомуникационим системима на јавној железничкој инфраструктури;
* месечних извештаја са индустријских колосека;
* извештаја о унутарњем надзору код управљача и превозника.

На основу праћења стања и искуственом методом је процењен ризик у пословању и поступању надзираних субјеката од незнатног до критичног. Учесталост инспекцијског надзора у односу на ризике биће:

|  |  |
| --- | --- |
| **Ризик** | **Минимална учесталост инспекција** |
| незнатан | Једном у три године |
| низак | Једном у две године |
| средњи | Једном годишње |
| висок | Једном или двапут годишње |
| критичан | Два и више пута годишње |

Редовни инспекцијски надзор подразумева минималну учесталост у временском периоду. Минимална учесталост може бити предвиђена прописом, или на други начин. Што је већи ризик, то је већа и потреба за учесталијим инспекцијским надзором.

* 1. **Период у коме ће се вршити инспекцијски надзор**

Годишњи план инспекцијског надзора је основ за полугодишње, тромесечно и месечно планирање, у складу са којим ће се припремати извештаји, надлежном орган по закону, о извршењу инспекцијског надзора. Основ планирања инспекцијског надзора је у складу са одредбама члана 8. и 9. Закона о инспекцијском надзору а извештавање у складу са чланом 11. и 12. Закона о инспекцијском надзору.

1. **ПОДАЦИ О РЕСУРСИМА ИНСПЕКЦИЈЕ КОЈИ ЋЕ БИТИ ОПРЕДЕЉЕНИ ЗА ВРШЕЊЕ НАДЗОРА**
   1. **Кадровски капацитет инспекције за железнички саобраћај**

Инспекцијски надзор над применом наведених закона, прописа донетих за њихово спровођење као и прописа и општих аката којима се уређује безбедност и интероперабилност у железничком саобраћају вршиће два инспектора железничког саобраћаја: Јово Милановић и Дејан Томић.

Интерном прерасподелом терена по регионалној основи инспектор Дејан Томић ће бити задужен за обављање надзор на територији Срема и Баната а инспектор Јово Милановић обавља надзор на територији Бачке.

Инспектор Јово Милановић неће бити у могућности да у пуном капацитету обавља инспекцијски надзор обзиром на то да ће, као шеф Одсека за инспекцијски надзор, обављати административне послове на координацији рада инспектора у свом одсеку.

* 1. **Дневни капацитет за инспекцијски надзор у 2021. години**

Инспекцијски надзор у 2021. години ће се спроводити на терену и у канцеларији.

На основу праћења стања код надзираних субјеката постигнутог анализом докумената претходно наведених, утврђиваће се степен ризика и сходно томе опредељивати одређена врста инспекцијског надзора на терену: редован, ванредни или мешовити. Контролни и допунски надзор се обављају у случајевима по закону.

Од укупно 365 дана у години, када се одбију дани:

* викенда: 104 дана,
* празника: 8 дана и
* годишњег одмора: 30 дана,

за непосредни инспекцијски надзор и друге послове као: припрему надзора, прораду дневних оперaтивних извештаја, прораду прописа (важећих, нових и припреме нових одредби), послове на окончању надзора, радне састанке, едукације, пријем странака и дневну пошту, преостаје 223 радна дана.

У следећој табели је приказана расподела дана по једном инспектору:

|  |  |  |  |  |
| --- | --- | --- | --- | --- |
| **Расподела расположивих радних дана у 2021. години** | | | | |
| Укупан број дана у години | | | | 365 |
| Број нерадних дана током викенда | | | | 104 |
| Годишњи одмор | | | | 30 |
| Нерадни дани за празнике | | | | 8 |
| **Укупно радних дана** | | | | **223** |
| **Рад на терену** | Редован надзор | 20 | **72** | **223** |
| Ванредни надзор | 20 |
| Контролни надзор | 15 |
| Допунски надзор | 2 |
| Саветодавне посете | 15 |
| **Рад у канцеларији** | Актвности праћења стања, процена ризика, планирање, усклађивање и координација | 85 | **151** |
| Састанци покрајинске инспекције са различитим нивоима инспекција, републичким, градским и општинским инспекцијама | 10 |
| Едукације | 4 |
| Остале активности | 52 |

Планирано је да на терену (укључујући и саветодавне посете), инспектор буде 72 радних дана или 32,3 % расположивих радних дана а у канцеларији 151 радни дан или 67,7% расположивих радних дана.

За остале активности планирано је да се користити укупно 52 дана и то у канцеларији. Те активности су:

* упознавању и обраду информација и извештаја о несрећама, месечних тромесечних, шестомесечних, деветомесечних и годишњих,
* прораду прописа у припреми за надзоре и аналитички због предлога за корекцију,
* прорада нових прописа,
* изради информација за покрајинског секретара,
* процени ризика код надзираних субјеката,
* изради извештаја и планова,
* анализи дневних оперативне извештаје о одвијању железничког саобраћаја у Секцијама за саобраћајне послове и Организационим јединицама за саобраћајне послове: Суботица, Нови Сад, Рума и Зрењанин,
* анализи дневних оперативне извештаје о стању СС и ТК уређаја у Секцији за електротехничке послове Нови Сад,
* анализи недељних извештаје о противправним радњама на железници (крађе железничке инфраструктуре, робе у теретном саобраћају и оштећење возова у путничком саобраћају),
* анализи месечних, тромесечних, шестомесечних, деветомесечних и годишњих извештаја о безбедност тј. насталим несрећама и незгодама у Секцијама за саобраћајне послове и Организационим јединицама за саобраћајне послове: Суботица, Нови Сад, Рума и Зрењанин,
* праћењу и анализи пристиглих телеграма о уведеним лаганим вожњама и ограниченим брзинама,
* изради решења,
* изради пријава судији за прекршаје, привредне преступе,
* изради препорука и израда аката о примени прописа;
* изради службених дописа у сврху допуне материјала записника, решења,
* упознавању са изменама прописа,
* пријему странака,
* обрада службене поште,

Трајање инспекцијског надзора на терену планира се просечно на 8 часова, с тим да се припрема, начин одвијања, трајање и окончање надзора разликују за редован и контролни надзор, код којих је највећа разлика нпр. у трајању прегледа документације и надзора на терену (ако је потребан) а посебно за ванредан надзор.

Расподеле потребног времена у случају редовног надзора приказан је у следећој табели:

|  |  |
| --- | --- |
| **Процедура у инспекцијском надзору над објектом јавне железничке инфраструктуре** | **Време трајања**  **(h)** |
| припрема за надзор и долазак на објекат надзора | 2 |
| увид у документа | 1,5 |
| Обилазак терена | 1,5 |
| састављање записника и рад по контролној листи | 1,5 |
| окончање инспекцијског надзора (штампање записника, потписивање | 0,5 |
| повратак са терена | 1 |
| **УКУПНО** | **8** |

Наведена расподела је другачија за објекте железничких превозник у теретном железничком саобраћају, путничком саобраћају и индустријским колосецима и представља израз просечних вредности трајања инспекцијског надзора које се драстично могу разликовати од случаја до случаја а посебно код ванредних надзора за које још нису изграђене контролне листе.

* 1. **Инспекцијски надзор на терену - области**

На основу процењеног ризика код назираних субјеката и планираних дана по врстама инспекцијског надзора планирају се следећи инспекцијски надзори:

* саобраћај возова у зимским условима 2020/2021,
* надзор током ноћи преласка на нови ред вожње 2020/2021,
* провера законитости радова на изградњи и одржавању железничке инфраструктуре,
* провера стања железничких возила и њиховог правилног одржавања,
* контрола пословних редова станице,
* провера испуњености услова управљача железничке ифраструктуре и превозника,
* провера извршења реда вожње,
* провера исправности рада железничких радника,
* провера испуњености услова за одвијање саобраћаја на путним прелазима,
* провера правилног истраживања узрока несреће или незгоде,
* провера испуњености услова из Акта о индустријском колосеку,
* надзор на извршењу железничког саобраћаја током важнијих културних манифестација:
  + - „EXIT-2021“,
    - „Берба грожђа Сремски Карловци 2021“,
    - „У част грожђа и вина – Вршац 2021“.

Посебна пажња током инспекцијског рада на терену биће на безбедном одвијању саобраћаја на путним прелазима.

1. **ОПРЕМЉЕНОСТ ИНСПЕКТОРА**

За теренски рад инспектори ће користити службене аутомобиле.

Инспектори немају заштитна средства за случајеве наиласка на хемијски агресивну средину, идентификаторе отровности (гасови се превозе) и дозиметре јонизујућег зрачења (радиоактиван отпад је веома чест).

1. **ОПРАЦИОНАЛИЗАЦИЈА ГОДИШЊЕГ ПЛАНА**

Годишњи план се истакнутим приоритетима у претходном периоду, конкретизује полугодишњим планом превиђеним објектима и врстама надзора.

Тромесечним плановима ближе ће бити одређени објекти и термини надзора а месечним планом се додатно прецизира и коригује реализација инспекцијског надзора на терену.

Сваког понедељка се одржавају седмичне анализе рада у којима се анализирају активности из претходне недеље и планирају активности за текућу недељу.

На извршење плана инспекцијског надзора у 2021. години значајну улогу ће имати време трајања пандемије заразне болести COVID-19 изазване вирусом SARS-CoV-2.

|  |  |
| --- | --- |
| Одобрио:  Небојша Војновић, в.д. пом. пок. секретара | Инспектори за железнички саобраћај  Дејан Томић  Јово Милановић |