|  |  |  |
| --- | --- | --- |
| cid:image001.png@01D2554C.F938A440 | Република Србија  Аутономна покрајина Војводина  **Покрaјински секретaријaт зa  енергетику, грађевинарство и саобраћај**  **Сектор за инспекцијски надзор у енергетици–**  **-Електроенергетска инспекција**  Булевар Михајла Пупина 16, 21000 Нови Сад  Т: +381 21 487 44 98 F: +381 21 456 653  psemr@vojvodina.gov.rs | |
|  | БРОЈ:143 – 312 –93 / 2020 – 06 | ДАТУМ: 23.11.2020. године |

**ГОДИШЊИ ПЛАНА ИНСПЕКЦИЈСКОГ НАДЗОРА**

**ЕЛЕКТРОЕНЕРГЕТСКЕ ИНСПЕКЦИЈЕ**

**ЗА 2021. ГОДИНУ**

**Увод**

Документ садржи детаљни план инспекцијског надзора електроенергетске инспекције Сектора за инспекцијски надзор у енергетици Покрајинског секретаријата за енергетику, грађевинарство и саобраћај у Новом Саду, у спровођењу инспекцијског надзора, на територији Аутономне покрајине Војводине за 2021. годину.

План је донет на основу члана 10. став 1. Закон о инспекцијском надзору ("Службени гласник РС", бр. 36/15, 44/18 – др. закон и 95/18) који прописује да на основу утврђеног стања и процене ризика инспекција припрема план инспекцијског надзора.

1. **Информације о инспекцији**
   1. **Послови које обавља инспекција у оквиру својих надлежности**

Електроенергетска инспекција се налази у Сектору за инспекцијски надзор у енергетици у Покрајинском секретаријату за енергетику, грађевинарство и саобраћај у Новом Саду и послове инспекцијског надзора обавља као поверене, на основу члана 367. став 4. Закона о енергетици („Сл. гласник РС“, бр. 145/2014 и 95/2018 – др.закон) и члана 69. Закона о утврђивању надлежности Аутономне покрајине Војводине (Сл. гласник РС бр. 99/09 и 67/12 – одлука УС).

Електроенергетска инспекција обавља послове који се односе на инспекцијски надзор према: закону којим се уређује енергетика, закону којим се уређује ефикасно коришћење енергије и другим законима и прописима из области електроенергетике.

На основу одредбе члана 372. Закона о енергетици („Службени гласник РС”, бр. 145/14 и 95/18-др. закон) електроенергетски инспектор врши инспекцијски надзор над објектима за производњу, пренос и дистрибуцију електричне енергије и у другим објектима напона преко 1 kV, у складу са овлашћењима утврђеним овим законом.

Чланом 374. Закона о енергетици („Службени гласник РС”, бр. 145/14 и 95/18-др. закон) прописано је да у вршењу инспекцијског надзора електроенергетски инспектор има право и дужност да проверава:

1. да ли енергетски субјекти који обављају делатности производње, преноса и дистрибуције електричне енергије обављају делатност у складу са законом;
2. да ли енергетски субјекти који обављају делатности производње, преноса и дистрибуције електричне енергије имају лиценцу за обављање тих делатности;
3. да ли лица која рукују електроенергетским објектима, уређајима и инсталацијама и лица која раде на одржавању електроенергетских објеката испуњавају прописане услове за вршење тих послова;
4. да ли је прибављено одобрење надлежног органа у складу са прописом којим се уређује изградња објекта;
5. да ли је израђена техничка документација за постављање уређаја и инсталација;
6. испуњеност услова за прикључење на преносни, односно дистрибутивни систем на захтев купца, односно произвођача;
7. да ли се у току коришћења електроенергетски објекти, уређаји и инсталације редовно одржавају и да ли се врши контрола уређаја и инсталација у складу са техничким и другим прописима;
8. да ли енергетски субјект спроводи мере заштите електроенергетских објеката, уређаја и инсталација у складу са овим законом;
9. квалитет напона, као и број и трајање прекида испоруке електричне енергије.

На основу Закона о енергетици („Службени гласник РС”, бр. 145/14 и 95/18-др. закон) електроенергетски инспектори су надлежни да израђују извештаје о испуњености услова и захтева утврђених техничким прописима, испуњености услова из прописа о енергетској ефикасности, као и извештаје о испуњености услова у погледу стручног кадра за обављање енергетске делатности, а у циљу добијања и проширења, као и обнављања лиценце за обављање енергетске делатности.

У одредбама Закона о ефикасном коришћењу енергије ("Службени гласник РС", број 25/13) прописано је да електроенергетски инспектор врши надзор над објектима на којима обвезници система имају право власништва или закупа, и том приликом у вршењу инспекцијског надзора се спроводи контрола:

* да ли обвезник система извршава обавезе из члана 17. став 2. и члана 18. овог закона;
* проверава квалификације лица који обављају послове енергетских менаџера;
* проверава тачност и веродостојност извештаја о спровођењу мера ефикасног коришћења енергије које енергетски менаџери достављају Министарству, укључујући и проверу доношења и реализације планова и програма из члана 18. став 1. тач. 3) и 5) овог закона у роковима у којима се ти планови и програми доносе;
* проверава да ли енергетске прегледе спроводи правно лице које у складу са овим законом има обавезу вршења истих;
* да ли је енергетски преглед, односно енергетска ревизија извршена у складу са прописаном методологијом, односно на прописан начин;
* да ли се извештај о спроведеном енергетском прегледу, односно енергетској ревизији архивира и чува на прописан начин;
* да ли постоји сукоб интереса овлашћеног енергетског саветника и да ли се поштује поверљивост података до којих се долази у вршењу енергетског прегледа;
* да ли су испуњени минимални захтеви енергетске ефикасности у производњи, преносу и дистрибуцији електричне и топлотне енергије и испоруци природног гаса.

* 1. **Списак докумената јавних политика и докумената развојног планирања у складу са којим се предузимају активности из плана (списак прописа)**

Надлежност електроенергетског инспектора прописана је следећим законима:

1. Закон о енергетици („Службени гласник РС”, бр. 145/14 и 95/18-др. закон);

2. Закон о ефикасном коришћењу енергије ("Службени гласник РС", број 25/13).

Поред наведених посебних закона инспекцијски надзор се спроводи и на основу општих закона:

1. Закон о инспекцијском надзору ("Службени гласник РС", бр. 36/15, 44/18 – др. закон и 95/18);

2. Закон о општем управном поступку ("Службени гласник РС", број 18/16);

3. Закон о државној управи ("Службени гласник РС", бр. 79/05, 101/07, 95/10, 99/14, [30/](http://we2.cekos.com/ce/faces/faces/index.jsp%3F%26file%3Df30244%26action%3Dpropis%26path%3D03024401.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-)18 - др. закон и 47/18);

4. Закон о прекршајима ("Службени гласник РС", бр. 65/13, 13/16 и 98/16 - одлука УС);

5. Закон о привредним преступима („Службени лист СФРЈ“ бр. [4/77](http://we2.cekos.com/ce/faces/faces/index.jsp%3F%26file%3Df796%26action%3Dpropis%26path%3D00079601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [36/77](http://we2.cekos.com/ce/faces/faces/index.jsp%3F%26file%3Df29795%26action%3Dpropis%26path%3D02979501.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - исправка, [14/85](http://we2.cekos.com/ce/faces/faces/index.jsp%3F%26file%3Df29796%26action%3Dpropis%26path%3D02979601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [10/86](http://we2.cekos.com/ce/faces/faces/index.jsp%3F%26file%3Df30826%26action%3Dpropis%26path%3D03082601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - др. закон, [74/87](http://we2.cekos.com/ce/faces/faces/index.jsp%3F%26file%3Df29797%26action%3Dpropis%26path%3D02979701.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [57/89](http://we2.cekos.com/ce/faces/faces/index.jsp%3F%26file%3Df29798%26action%3Dpropis%26path%3D02979801.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) и [3/90](http://we2.cekos.com/ce/faces/faces/index.jsp%3F%26file%3Df29799%26action%3Dpropis%26path%3D02979901.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) ; „Службени. лист СРЈ“ бр. [27/92](http://we2.cekos.com/ce/faces/faces/index.jsp%3F%26file%3Df29800%26action%3Dpropis%26path%3D02980001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [16/93](http://we2.cekos.com/ce/faces/faces/index.jsp%3F%26file%3Df30243%26action%3Dpropis%26path%3D03024301.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - др. закон, [31/93](http://we2.cekos.com/ce/faces/faces/index.jsp%3F%26file%3Df30244%26action%3Dpropis%26path%3D03024401.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - др. закон, [41/93](http://we2.cekos.com/ce/faces/faces/index.jsp%3F%26file%3Df30245%26action%3Dpropis%26path%3D03024501.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - др. закон, [50/93](http://we2.cekos.com/ce/faces/faces/index.jsp%3F%26file%3Df30246%26action%3Dpropis%26path%3D03024601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - др. закон, [24/94](http://we2.cekos.com/ce/faces/faces/index.jsp%3F%26file%3Df29801%26action%3Dpropis%26path%3D02980101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), [28/96](http://we2.cekos.com/ce/faces/faces/index.jsp%3F%26file%3Df29802%26action%3Dpropis%26path%3D02980201.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) и [64/01](http://we2.cekos.com/ce/faces/faces/index.jsp%3F%26file%3Df29803%26action%3Dpropis%26path%3D02980301.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) и „Службени гласник РС“ бр. [101/05](http://we2.cekos.com/ce/faces/faces/index.jsp%3F%26file%3Df39910%26action%3Dpropis%26path%3D03991001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) - др. закон);

6. Закон о утврђивању надлежности Аутономне покрајине Војводине („Сл. гласник РС“ бр. 99/09 и 67/12 – одлука УС).

Инспекцијски надзор се спроводи и на основу подзаконских аката:

1. Уредба о условима испоруке и снабдевања електричном енергијом („Службени гласник РС”, бр. 63/13);

2. Уредба о енергетски угроженом купцу („Службени гласник РС”, бр. 113/15);

3. Уредба о минималним захтевима енергетске ефикасности које морају да испуњавају нова и ревитализована постројења ("Службени гласник РС", број 112/17);

4. Правилник о садржини елабората о енергетској ефикасности постројења за производњу електричне енергије, постројења за комбиновану производњу електричне и топлотне енергије, система за пренос и дистрибуцију електричне енергије и постројења за производњу и дистрибуцију топлотне енергије („Службени гласник РС”, број 30/18);

5. Правилник о лиценци за обављање енергетске делатности и сертификацији („Службени гласник РС“, број 87/15 и 44/18-др.закон);

6. Правилник о условима, програму и начину полагања стручног испита за обављање послова у објектима за производњу, пренос и дистрибуцију електричне енергије („Службени гласник РС”, број 24/15);

7. Правилник о техничким нормативима за изградњу надземних електроенергетских водова називног напона од 1 kV до 400 kV („Службени лист СФРЈ“ број 65/88 и „Службени лист СРЈ“, број 18/92);

8. Правилник о техничким нормативима за изградњу нисконапонских надземних водова („Службени лист СФРЈ“, број 6/92);

9. Правилник о техничким нормативима за изградњу средње напонских надземних водова самоносећим кабловским снопом („Службени лист СРЈ“ број 20/92);

10. Правилник о техничким нормативима за уземљења електроенергетских постројења називног напона изнад 1000 V („Службени лист СРЈ“ број 61/95);

11. Правилник о техничким нормативима за електроенергетска постројења називног напона 10 kV за рад под напоном 20 kV („Службени лист СФРЈ“, број 10/79);

12. Правилник о техничким нормативима за електричне инсталације ниског напона („Службени лист СФРЈ“, бр.53/88 и 54/88 - испр. и „Службени лист СРЈ“, број 28/95);

13. Правилник о техничким нормативима за заштиту нисконапонских мрежа и припадајућих трансформаторских станица („Службени лист СФРЈ“, број 13/78 и „Службени лист СРЈ“, број 37/95);

14. Правилник о техничким нормативима за погон и одржавање електроенергетских постројења и водова („Службени лист СРЈ“, број 41/93);

15. Правилник о техничким нормативима за заштиту објеката од атмосферског пражњења („Службени лист СРЈ“, број 11/96);

16. Правилник о техничким нормативима за електроенергетска постројења називног напона изнад 1000 V („Службени лист СФРЈ“, број 4/74 и 13/78, Службени лист СРЈ“ бр 61/95);

17. Правилник о техничким мерама за погон и одржавање електроенергетских постројења („Службени гласник РС“, број 19/68);

18. Правилник о усклађеним износима оствареног укупног месечног прихода домаћинства, као услова за стицање статуса енергетски угроженог купца („ Службени гласник РС, број 48/16);

19. [Правилник о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области електроенергетике („Службени гласник РС“, бр.106/2018).](https://www.mre.gov.rs/doc/elektroenergetika/pravilnik_o_posebnim_elementima_procene_rizika.pdf)

* 1. **Преглед систематизованих односно попуњених радних места у Сектору за инспекцијски надзор у енергетици**

Према Правилнику о унутрашњој организацији и систематизацији радних места у Покрајинском секретаријату за енергетику, грађевинарство и саобраћај су систематизована и попуњена 4 радна места у Сектору за инспекцијски надзор у енергетици и то: 1 помоћник покрајинског секретара, 2 инспектора опреме под притиском (у звању саветника) и 1 електроенергетски инспектор (у звању саветника), сви са седиштем у Новом Саду.

Помоћник покрајинског секретара за инспекцијски надзор у енергетици

1 електроенергетски инспектор

2 инспектора опреме под притиском

1. **Циљеви које инспекција тежи да оствари у планираном периоду**

**Општи циљ** плана је да омогући усмеравање на оне активности и субјекте надзора који носе значајан ризик у смислу угрожавања живота и здравља људи, животиња и биљака, животне средине и имовине, као и где постоји значајан јавни интерес, у области електроенергетике.

Такође, општи циљ плана је боље управљање ресурсима инспекције, боља интеграција послова у области инспекцијског надзора и координисаних активности. Овај план омогућава праћења активности инспекцијског надзора и остварење циљева уз помоћ ефикасније организације и спровођења инспекцијског надзора у области електроенергетике.

Електроенергетска инспекцијска је од посебног значаја са аспекта безбедности и здравља људи, јер је у питању инспекцијски надзор над више хиљада електроенергетских објеката на територији АП Војводине. У АП Војводини се процењује да постоји око 8.160 електроенергетских објеката који могу бити предмет инспекцијског надзора из области производње електричне енергије, преноса и дистрибуције електричне енергије, а који су у власништву јавних предузећа. Значајан ризик за јавни интерес у области снабдевања индустрије као и потрошача, представљају прекиди у испоруци електричне енергије, те електроенергетска инспекција у току инспекцијског надзора проверава испуњеност свих услова за поуздану, сигурну и квалитетну испоруку електричне енергије и сигурно снабдевање купаца електричном енергијом.

**Специфични циљ** ефикасног спровођења инспекцијског надзора ће се реализовати кроз континуирано праћење испуњења наложених мера односно отклањања незаконитости које су наложене у спровођењу инспекцијског надзора, обуку инспектора, обављање саветодавних посета и превентивног деловања.

**Остали циљеви изражени у мерљивим ефектима**

* Реализација инспекцијског надзора у складу са Годишњим планом инспекцијског надзора на који је дата сагласност од стране Министарства рударства и енергетике и Координационе комисије за инспекцијски надзор Владе РС;
* На основу поднетих захтева надзираних енергетских субјеката и на основу спроведеног ванредног утврђујућег инспекцијског надзора израда извештаја да електроенергетски објекат испуњава услове и захтеве утврђене техничким прописима за обављање енергетске делатности и израда извештаја о испуњености прописаних услова у погледу стручног кадра за обављање енергетске делатности за енергетске субјекте којима истиче лиценца за обављање енергетске делатности, за енергетске субјекте који почињу да обављају енергетску делатност и енергетске субјекта који проширују обим лиценце за обављање енергетске делатности;
* Израдa прописаних планова инспекцијског надзора и извештаја о инспекцијском надзору у прописаним роковима на основу одредби Закона о инспекцијском надзору („Службени гласник РС”, бр. 36/15, 44/18 – др. закон и 95/18):
* За све откривене незаконитости код надзираних субјеката, за које су прописане одговарајуће казнене одредбе, подношење захтева за покретање прекршајног поступка, пријаве за привредни преступ надлежном правосудном органу, а у складу са овлашћењима прописаним законом;
* На основу прикупљених података и спроведене анализе израда Списка надзираних субјеката и надзираних објеката у 2019. години са утврђеним степеном ризика и објава на сајту секретаријата, у складу са чланом 8. став 5. Закона о инспекцијском надзору („Службени гласник РС”, бр. 36/15, 44/18 – др. закон и 95/18).

1. **Учесталост и обухват вршења инспекцијског надзора по областима и**

**сваком од степена ризика**

На основу члана 9. став 10. и члана 10. став 7. Закона о инспекцијском надзору ("Службени гласник РС", бр. 36/15 и 44/18 – др. закон), у Министарству рударства и енергетике је донет Правилник о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области електроенергетике ("Службени гласник РС", број 106/18) који је објављен 31.12.2018. године, а почео да се примењује осмог дана од дана објављивања у ,,Службеном гласнику Републике Србије”. У овом правилнику су прописани посебни елементи процене ризика, учесталост вршења инспекцијског надзора на основу процене ризика и посебни елементи плана инспекцијског надзора у области електроенергетике.

**Непосредна процена ризика**

Код новооснованих субјеката, односно објеката (субјекти, односно објекти који су основани и почели са обављањем делатности у последњих годину дана), као и код субјеката, односно објеката код којих у претходном периоду није вршен инспекцијски надзор процењује се као претпоставка средњи степен ризика, а што је и прописано чланом 2. став 1. Правилника о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области електроенергетике ("Службени гласник РС", број 106/18). Процена ризика за ванредни инспекцијски надзор који се спроводи на основу поднетог захтева, односно представке врши се на основу елемената за процену ризика за редован инспекцијски надзор, што је и прописано чланом 2. став 1. Правилника о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области електроенергетике ("Службени гласник РС", број 106/18).

У складу са чланом 3. став 1. Правилника о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области електроенергетике ("Службени гласник РС", број 106/18) у случају када надзирани субјект, односно надзирани објект имају статус нерегистрованог субјекта, односно објекта аутоматски се процењује критичан ризик, без процене ризика на основу осталих посебних елемената за процену ризика.

У складу са чланом 3. став 2. Правилника о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области електроенергетике ("Службени гласник РС", број 106/18), у случају када је учињено кривично дело од стране надзираног субјекта аутоматски се процењује критичан ризик, без процене ризика на основу осталих посебних елемената за процену ризика.

У складу са чланом 3. став 3. Правилника о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области електроенергетике ("Службени гласник РС", број 106/18), приликом инцидента или таквог догађаја код надзираног субјекта, односно надзираног објекта који је за последицу имао озбиљно угрожавање живота и здравља људи, животиња и биљака, животне средине и имовине аутоматски се процењује критичан ризик, без процене ризика на основу осталих посебних елемената за процену ризика.

**Учесталост вршења инспекцијског надзора на основу процене ризика**

У складу са чланом 4. Правилника о посебним елементима процене ризика, учесталости вршења инспекцијског надзора на основу процене ризика и посебним елементима плана инспекцијског надзора у области електроенергетике ("Службени гласник РС", број 106/18)учесталост вршења инспекцијског надзора на основу процене ризика је следећа:

* Кoд нaдзирaнoг субjeктa, односно надзираног објекта кoд кojeг je степен ризика прoцeњeн као критичан, након извршења наложених мера и отклањања свих незаконитости и неправилности које се утврђују контролним инспекцијским надзором, наредни инспeкциjски нaдзoр врши се најкасније у року од годину дана;
* Кoд нaдзирaнoг субjeктa, односно надзираног објекта кoд кojeг je степен ризика прoцeњeн као висок, након извршења наложених мера и отклањања свих незаконитости и неправилности које се утврђују контролним инспекцијским надзором или на основу достављених налога за рад за отклањање незаконитости и неправилности, наредни инспeкциjски нaдзoр врши се најкасније у години након обављеног следећег редовног ремонта електроенергетских објеката, уређаја и инсталација који је прописан у складу са техничким прописом којим се уређују прегледи и испитивања електроенергетских објеката, уређаја и инсталација током века употребе;
* Кoд нaдзирaнoг субjeктa, односно надзираног објекта кoд кojeг je степен ризика прoцeњeн као средњи, након извршења наложених мера уколико су исте наложене и отклањања свих незаконитости и неправилности које се утврђују контролним инспекцијским надзором или на основу достављених налога за рад за отклањање незаконитости и неправилности, наредни инспeкциjски нaдзoр врши се најкасније једном у три године;
* Кoд нaдзирaнoг субjeктa, односно надзираног објекта кoд кojeг je степен ризика прoцeњeн као низак наредни инспeкциjски нaдзoр врши се најкасније једном у пет година;
* Ако је процењен незнатан ризик, инспекцијски надзор се не врши, изузев ако не настану услови за спровођење ванредног инспекцијског надзора;
* У случају новооснованих субјеката, односно објеката (субјекти, односно објекти који су основани и почели са обављањем делатности у последњих годину дана), као и код субјеката, односно објеката код којих у претходном периоду није вршен инспекцијски надзор, осим процењеног степена ризика, инспекцијски надзор врши се у зависности од новоизграђених електроенергетских објеката, уређаја и инсталација, односно од проширења електроенергетске инфраструктуре од стране надзираног енергетског субјекта;
* Ако се промене елементи на основу којих је извршена процена ризика и накнадно се процени да је степен ризика незнатан, инспекцијски надзор се не врши;
* Ако се праћењем утврди да је незнатан ризик повећан и да прелази у неки од виших степен ризика, инспекцијски надзор врши се у учесталости предвиђеној за одговарајући степен ризика.

|  |  |  |  |
| --- | --- | --- | --- |
| **ОБЛАСТ ИНСПЕКЦИЈСКОГ НАДЗОРА** | **РЕЗУЛТАТ** | **РИЗИК** | **УЧЕСТАЛОСТ ИНСПЕКЦИЈСКОГ НАДЗОРА** |
| Производња електричне енергије у термоелктранама и хидроелектранама | 96-100 | Незнатан | - |
| 91-95 | Низак | Једном у 5 година |
| 85-90 | Средњи | Једном у 3 године |
| 76-84 | Висок | Једном годишње |
| ≤75 | Критичан | Два, три пута годишње |
| Пренос и дистрибуција електричне енергије -трансформаторске станице | 96-100 | Незнатан | - |
| 91-95 | Низак | Једном у 5 године |
| 85-90 | Средњи | Једном у 3 године |
| 76-84 | Висок | Једном годишње |
| ≤75 | Критичан | Два пута годишње |
| Пренос и дистрибуција електричне енергије - далеководи | 96-100 | Незнатан | - |
| 91-95 | Низак | Једном у 5 године |
| 85-90 | Средњи | Једном у 3 године |
| 76-84 | Висок | Једном годишње |
| ≤75 | Критичан | Два пута годишње |
| Стање нисконапонске мреже и Сигурност снабдевања електричном енергијом | 91-100 | Незнатан | - |
| 81-90 | Низак | Једном у 3 године |
| 71-80 | Средњи | Једном у 2 године |
| 61-70 | Висок | Два пута годишње |
| ≤60 | Критичан | Три пута годишње |
| Квалитет напона и исправност МРО | 91-100 | Незнатан | - |
| 81-90 | Низак | Једном у 3 године |
| 71-80 | Средњи | Једном у 2 године |
| 61-70 | Висок | Једном годишње |
| ≤60 | Критичан | Три пута годишње |

1. **Преглед надзираних субјеката код којих ће се вршити инспекцијски надзор, односно делатности или активности које ће се надзирати**

Електроенергетски инспектор обавља инспекцијски надзор над јавним предузећем „Електропривреда Србије“, Београд – производња електричне енергије, привредним друштвом за дистрибуцију електричне енергије ОДС „ЕПС Дистрибуција“ Београд д.о.о и акционарским друштвом за пренос електричне енергије „Електромреже Србије“ Београд, и другим привредним друштвима која обављају делатност производње електричне енергије из обновљивих извора и дистрибуције електричне енергије у затвореном дистрибутивном систему.

Објекти за производњу електричне енергије укључујући и производњу електричне енергије у објектима комбиноване производње електричне и топлотне енергије инсталисане снаге до 1MW који су повлашћени произвођачи електричне енергије и привремено повлашћени произвођачи електричне енергије, евидентирани у регистру повлашћених произвођача електричне енергије и привремено повлашћених произвођача електричне енергије Министарства рударства и енергетике су: СТШ ,,Михајло Пупин“ Кула, PRIMA ENERGY DOO Нови Сад, NicKO BG (Електрана у Сајану), Факултет техничких наука Универзитета у Новом Саду, TERMO-GAS ŠEREGI OTO Сента, BESAL ELECTRIC доо Нови Сад, EVROTOPLOSERVIS Сремска Митровица, PAPIR UNIJA doo Буковац, INB ад Бајмок, СЗУР М-24 Јан Павел ПР Ковачица, ANDREA II Бачка Топола, Mлекара Гложане, Биоелектрана д.о.о. Ботош, ДРЉА 1967 Бачка Паланка, Лактис М д.о.о. Суботица, Биоелектро – НАК Честерег, SM ENERGY д.о.о. Сремска Митровица, АД Будућност, Биоенерго 808 д.о.о. Стара Пазова, Agro Plus Energy Сомбор, БГС Алфа БП Бач, Енерго – Орахово д.о.о. Ново Орахово Бачка Топола, Био Пан Гас д.о.о. Сечањ, Енерго Долово Гас д.о.о. Сечањ, Panawiss Plus Biogas Чока, Vinex etil д.о.о. Лукићево Зрењанин, Златар д.о.о. Мраморак, Bio Gold Energy д.о.о. МраморакСлован – енерго Селенча, Chick prom energy д.о.о. Мали Иђош, Енвигас алфа д.о.о. Сремска Каменица, Алтер биогас II д.о.о. Нова Црња, ДОО Пет МБ Аграр Суботиште, Кипетрол д.о.о. Башаид, Ћорић аграр д.о.о. Башаид Меленци, BPS Biotec organic д.о.о. Нови Сад, Алтер биогас I Хајдучица, Bio life energy д.о.о. Црепаја).

Објекти за производњу електричне енергије инсталисане снаге веће од 1MW, евидентирани у регистру лиценци за обављање енергетске делатности (регистар се налази на сајту Агенције за енергетику) су: Друштво за истраживање, прераду, дистрибуцију и промет нафте и нафтних деривата и истраживање и производњу природног гаса „Нафтна индустрија Србије“ а.д. Нови Сад, Biospringer RS d.o.o. Сента, Ветропарк Кула доо Београд, „ЕНЕРГОБАЛКАН“ доо Београд – Нови Београд (ветропарк у Загајици, Вршац), ELECTRAWINDS MALI WF“ д.о.о. Нови Београд (ветропарк Малибунар), Привредно друштво за производњу и дистрибуцију електричне енергије „BIOGAS ENERGY“ д.о.о. Алибунар (Иланџа), ЈКП Новосадска Топлана Нови Сад, ДОО МИРОТИН ЕНЕРГО Врбас, Предузеће „Гаковац“ доо Стара Моравица, ЈП ЕПС Београд, Пословни систем „GLOBAL SEED“ Чуруг, ELECTRAWINDS К -WIND“ д.о.о. Ковачица (ветропарк Ковачица), ELECTRAWINDS-S“ д.о.о. Београд-Нови Београд (ветропарк Алибунар), Ветроелектране Балкана д.о.о. Београд – Стари град (ветропарк „Чибук 1“).

У оквиру привредних друштава „Електропривреда Србије“, Београд – производња електричне енергије, привредно друштво за дистрибуцију електричне енергије ОДС „ЕПС Дистрибуција“ Београд д.о.о и акционарско друштво за пренос електричне енергије „Електромреже Србије“ Београд на територији АП Војводине се налазе следећи објекти који могу бити предмет инспекцијског надзора електроенергетске инспекције у 2021.години:

Објекти за производњу електричне енергије ЈП „ЕПС“ Београд – производња

|  |  |  |
| --- | --- | --- |
| Огранак | Електрана | Тип |
| Панонске термоелектране-топлане | Булевар Ослобођења 100, 21000 Нови Сад | |
| Термоелектрана-топлана Нови Сад | TETO |
| Термоелектрана-топлана Зрењанин | TETO |
| Термоелекртрана-топлана Сремска Митровица | TETO |

Објекти за дистрибуцију електричне енергије ОДС „ЕПС Дистрибуција“ д.о.о.Београд

|  |  |
| --- | --- |
| Електроенергетско постројење | Број објеката |
| ТС 110/x kV/kV | 62 |
| ТС 35/x kV/kV | 57 |
| ТС 20/0,4 kV/kV | 7325 |
| ТС 10/0,4 kV/kV | 598 |
| Електроенергетски вод | Дужина електроенергетског  вода (km) |
| називног напона 35 kV | 1025 |
| називног напона 20 kV | 8642 |
| називног напона 10 kV | 426 |
| називног напона 0,4 kV | 14065 |
| Укупна дужина електроенергетских  водова | 24158 |

Објекти за пренос електричне енергије привредног друштва „ЕМС“ а.д. Београд

|  |  |  |
| --- | --- | --- |
| Постројења „EMС“ а.д. | | |
| 400/x kV/kV | Број постројења | 5 |
| Број трансформатора | 10 |
| 220/x kV/kV | Број постројења | 2 |
| Број трансформатора | 3 |
| РП 110 kV | Број постројења | 1 |
| ПРП 400 kV | Број постројења | 1 |
| ПРП 220 kV | Број постројења | 1 |
| ПРП 110 kV | Број постројења | 2 |
| УКУПНО | Број постројења | 12 |
| Број трансформатора | 13 |

| Далеководи„EMС“ а.д., погон преноса Нови Сад | | |
| --- | --- | --- |
| 400 kV | Број далековода | 8 |
| Дужина далековода (km) | 487,32 |
| 220 kV | Број далековода | 4 |
| Дужина далековода (km) | 218,69 |
| 110 kV | Број далековода | 92 |
| Дужина далековода (km) | 1503,39 |
| УКУПНО | Број далековода | 104 |
| Дужина далековода (km) | 2209,4 |

Поред наведеног, инспекцијски надзор ће се вршити и над органима јединица локалне самоуправе које су обвезници система енергетског менаџмента у складу са Законом о ефикасном коришћењу енергије.

1. **Територијално подручје на коме ће се вршити инспекцијски надзор**

Инспекцијски надзор над објектима за производњу, пренос и дистрибуцију електричне енергије се врши на територији АП Војводине као поверен посао на основу:

* члана 367. став 4. Закона о енергетици („Сл. гласник РС“, бр. 145/2014 и 95/2018 – др.закон);
* члана 69. Закона о утврђивању надлежности Аутономне покрајине Војводине (Сл. гласник РС бр. 99/09 и 67/12 – одлука УС).

Инспекцијски надзор врши један електроенергетски инспектор.

1. **Процењени ризик за надзиране субјекте, односно делатности или активности које ће се надзирати или територијално подручје и другу територијалну и сличну целину, објекат и групе објеката**

|  |  |  |  |  |  |  |  |
| --- | --- | --- | --- | --- | --- | --- | --- |
| Р.бр. | **Врста објекта/ субјекта** | Број субјеката/ објеката по степену ризика | | | | | **Укупан број објеката/ субјеката** |
| **Незнатан ризик** | **Низак ризик** | **Средњи ризик** | **Висок ризик** | **Критичан ризик** |
| 1 | Термоелектране |  |  | 2 |  |  | 2 |
| 2 | ТС 400/х kV/ kV | 3 | 2 |  |  |  | 5 |
| 3 | ТС 200/х kV/ kV |  |  | 2 |  |  | 2 |
| 4 | ПРП и РП |  |  | 5 |  |  | 5 |
| 5 | Далековод 400 kV |  |  | 8 |  |  | 8 |
| 6 | Далековод 220 kV |  |  | 4 |  |  | 4 |
| 7 | Далековод 110 kV |  |  | 92 |  |  | 92 |
| 8 | ТС 110/x kV/ kV | 7 | 26 | 21 | 6 | 2 | 62 |
| 9 | ТС 35/x kV/ kV | 1 | 4 | 49 | 2 | 1 | 57 |
| 10 | ТС 20/0,4 kV/ kV | 7325 |  |  |  |  | 7325 |
| 11 | ТС 10/0,4 kV/ kV | 598 |  |  |  |  | 598 |
| 12 | Органи ЈЛС обвезници система енергетског менаџмента |  |  | 3 |  |  | 3 |
| **УКУПНО: Субјекти/ објекти инспекцијског надзора** | | **7934** | **32** | **186** | **8** | **3** | **8163** |

1. **Период у коме ће се вршити инспекцијски надзор**

Годишњи план инспекцијског надзора је основ за полугодишње, тромесечно и месечно планирање, у складу са којим ће се припремати извештаји, надлежном органу по закону, о извршењу инспекцијског надзора. Основ планирања инспекцијског надзора је у складу са одредбама члана 8. и 9. Закона о инспекцијском надзору ("Службени гласник РС", бр. 36/15, 44/18 – др. закон и 95/18), а извештавање у складу са чланом 11. и 12. Закона о инспекцијском надзору ("Службени гласник РС", бр. 36/15, 44/18 – др. закон и 95/18).

1. **Информације о облицима инспекцијског надзора који ће се вршити**

У току 2021. године инспектор електроенергетске инспекције вршиће теренски и канцеларијски инспекцијски надзор.

Теренски инспекцијски надзор ће се вршити изван службених просторија инспекције, на лицу места, увидом у пословну документацију надзираног субјекта и прегледом надзираног објекта, а канцеларијски надзор ће се вршити у службеним просторијама инспекције, увидом у акте, податке и достављену пословну документацију надзираног субјекта.

Који облик надзора ће се спроводити зависиће од конкретне ситуације и сложености предмета, на основу процене поступајућег инспектора, те се унапред не утврђују правила у вези са обликом надзора. Након утврђивања облика надзора следи обавезна припрема и анализа времена које је потребно за вршење инспекцијског надзора.

1. **Подаци о ресурсима инспекције који ће бити опредељени за вршење инспекцијског надзора**

Процена броја дана на годишњем нивиу на активностима које инспектори проведу ван редовног инспекцијског надзора субјеката:

|  |  |
| --- | --- |
|  | Инспектор |
| Укупан број дана у години | 365 |
| Викенди | 104 |
| Годишњи одмори | 30 |
| Празници | 7 |
| Укупан број радних дана | 224 |
| Активности праћења стања, процене ризика, планирања, усклађивања и координације, вођење евиденције и израда извештаја о инспекцијском надзору | 30 |
| **Редовни и ванредни и контролни инспекцијски надзор и превентивно деловање** | 154 |
| **Од тога редовни инспекцијски надзор** | 100 |
| Остале активности | 40 |

Израчунавање ефективног броја дана које сваки инспектор има на годишњем нивоу за потребе инспекцијског надзора:

|  |  |
| --- | --- |
| **Послови и активности** | **Предвиђен утрошак**  **времена (у данима)** |
| 1. **ПРАЋЕЊЕ СТАЊА, ПРОЦЕНА РИЗИКА, ПЛАНИРАЊЕ, УСКЛАЂИВАЊЕ И КООРДИНАЦИЈА ИНСПЕКЦИЈСКОГ НАДЗОРА** | |
| Праћење стања и процена ризика | 20 |
| Израда плана инспекцијског надзора | 7 |
| Усклађивање и координација инспекцијског надзора | 3 |
| **Укупно I:** | **30** |
| 1. **РЕДОВНИ И ВАНРЕДНИ И КОНТРОЛНИ ИНСПЕКЦИЈСКИ НАДЗОР И ПРЕВЕНТИВНО ДЕЛОВАЊЕ** | |
| Превентивно деловање инспекције –  саветодавне посете | 4 |
| Поступање по представкама физичких и правних лица | 30 |
| **Контролни инспекцијски надзор** | 10 |
| **Редовни инспекцијски надзор** | 100 |
| Ванредни инспекцијски надзор | 10 |
| **Укупно II:** | **154** |
| 1. **ОСТАЛИ ПОСЛОВИ И АКТИВНОСТИ** |  |
| Извештавање о спроведеним инспекцијским надзорима - Припремање годишњих, кварталних и других извештаја | 15 |
| Сарадња са другим секторима и одељењима | 3 |
| Казнени поступци | 2 |
| Управни спорови | 2 |
| Интерни састанци | 8 |
| Стручно усавршавање | 10 |
| **Укупно III:** | **40** |
| **Укупно (I+II+III)** | **224** |
| **Укупно радних дана по инспектору (1 инспектор)** | **224** |

Дељење укупног времена потребног за редовни инспекцијски надзор с расположивим временом инспектора

|  |  |  |  |  |  |  |  |
| --- | --- | --- | --- | --- | --- | --- | --- |
| **Степен ризика** | **Критичан** | **Висок** | **Средњи** | **Низак** | **Незнатан** | **Укупно** | |
| Број надзираних субјеката (А) | 3 | 8 | 186 | 32 | 7934 | 8163 | |
| Предвиђена учесталост инспекцијског надзора (B) | 1 | 1 | 0,2 | 0,2 | 0 |  | |
| Број инспекција на годишњем нивоу C=AxB | 3 | 8 | 33 | 6 | 0 | 50 | |
| Трајање инспекцијског надзора у данима (D) укључујући планирање, припрему, путовање, узорковање и извештавање | 2 | 2 | 2 | 2 | 2 | 2 | |
| Број инспектора у инспекцијском надзору (I) | 1 | 1 | 1 | 1 | 1 |  | |
| Укупан број инспектор - дана (E=CxDxI) | **6** | **16** | **66** | **12** | **0** | **100** | |
| **Број расположивих инспектора (F)** | | | | | | | **1** | |
| **Број радних дана за редовни надзор по инспектору (E/F)** | | | | | | | **100** | |

**Технички ресурси**

Инспекцијски надзор над електроенергетским објектима на територији АП Војводине извршава један електроенергетски инспектор, запослен у Покрајинском секретаријату за енергетику, грађевинарство и саобраћај, са седиштем у просторијама секретаријата, Булевар Михајла Пупина бр. 16, Нови Сад.

Техничка подршка инспекцијског надзора је службени аутомобил из састава возног парка на задужењу Покрајинског секретаријата за енергетику, грађевинарство и саобраћај, који користе електроенергетски инспектор и повремено инспектор опреме под притиском. За рад инспектора недостаје лаптоп рачунар са преносивим штампачем, превасходно потребни као техничка подршка за увођење и коришћење информационог система Е-инспектор.

Електроенергетски инспектор има службени мобилни телефон, службену легитимацију, која је израђена у складу са Правилником о изгледу службене легитимације инспектора („Службени гласник РС“, број 81/15), као и штампач у канцеларији.

1. **Планиране мере и активности превентивног деловања инспекције**

Превентивним деловањем се подстиче исправност, уредност и редовност у испуњавању обавеза како би се спречио настанак незаконитости и штетних последица и тако квалитетно допринело бољем стању законитости и безбедности.

У циљу превентивног деловања инспекције пружањем стручне и саветодавне подршке надзираним субјектима који се баве производњом, преносом и дистрибуцијом електричне енергије планирано је да се у току године врше саветодавне посете код надзираних субјеката.

Превентивно деловање инспекције остварује се пружањем стручне и саветодавне подршке надзираним субјектима на лицу места, коју инспекција организује ван инспекцијског надзора, као и кроз давање стручних и практичних савета и препорука, односно пружање информативне, едукативне и стручно-саветодавне подршке привредним субјектима који легитимно послују, како би привредници били упознати са захтевима и условима чија испуњеност се тражи у погледу њиховог пословања и помогло им се да обављају делатност усклађено са законом и другим прописима, безбедно и одрживо.

Поред наведеног, превентивно деловање ће се остваривати правовременим информисањем јавности о инспекцијском раду, а нарочито:

* објављивањем важећих прописа, планова инспекцијског надзора и контролних листа;
* обавештавањем јавности о променама прописа и правима и обавезама за надзиране субјекте који из њих произлазе;
* обавештавањем јавности о сазнањима инспекције о постојању озбиљног ризика по живот или здравље људи, имовину веће вредности, животну средину или биљни или животињски свет, и предузетим мерама и радњама како би се тај ризик отклонио или умањио;
* издавање аката о примени прописа.

1. **Планиране мере и активности за спречавање обављања делатности и вршења активности нерегистрованих субјеката**

Приликом спровођења инспекцијског надзора у области производње, преноса и дистрибуције електричне енергије, не постоје нерегистровани субјекти, али се може појавити случај да инспектор дође до сазнања или се приликом вршења инспекцијског надзора установи да надзирани субјект обавља енергетску делатност према Закону о енергетици („Службени гласник РС”, бр. 145/14 и 95/18-др. закон) без прибављене лиценце за обављање те енергетске делатности, инспекција према том субјекту врши сва овлашћења и дужности у складу са чланом 33. став 2. Закона о инспекцијском надзору ("Службени гласник РС", бр. 36/15, 44/18 – др. закон и 95/18), односно инспекција према том субјекту има и врши сва овлашћења и дужности које има и врши према нерегистрованом субјекту и на њега се примењују одредбе Закона које се односе на нерегистрованог субјекта.

Инспекцијски надзор над таквим субјектом врши се према плану инспекцијског надзора, али и кад није предвиђен планом инспекцијског надзора, без обавештења о предстојећем инспекцијском надзору, без издавања налога за инспекцијски надзор и у границама предмета које инспектор утврђује током трајања инспекцијског надзора.

Решење о мерама за отклањање незаконитости доноси се одмах пошто инспектор открије таквог субјекта, а решењем се субјекту налаже да без одлагања покрене поступак за прибављања лиценце за обављање енергетске делатности код Агенције за енергетику Републике Србије и забрањује употреба енергетског објекта, односно коришћење уређаја, постројења или инсталација, осим у случају члана 26. Закона о енергетици („Службени гласник РС”, бр. 145/14 и 95/18-др. закон).

Инспектор изриче оне мере које су сразмерне процењеном ризику и откривеним, односно вероватним незаконитостима и штетним последицама, тако да се ризиком делотворно управља и којима се постижу циљ и сврха закона и другог прописа и којима се штити јавни интерес.

1. **Очекивани обим ванредних инспекцијских надзора у периоду у ком ће се вршити редован инспекцијски надзор**

План инспекцијског надзора објеката садржи и оквирни број ванредних надзора по пријавама грађана и захтева енергетских субјеката, који се одређује на основу броја поднесака из предходних година, који се спроводе као теренски и канцеларијски. У 2021.години очекује се око 30 представки.

Надзор ће се обављати у складу са процењеним степеном ризика и у време предвиђено оперативним плановима инспекцијског надзора електроенергетске инспекције.

Електроенергетска инспекција поступа по поднесцима физичких лица, који се односе на проблем:

- лошег стања 0.4 kV, 10 kV, 20kV и 35 kV мреже;

- лоших напонских прилика код купаца електричне енергије;

- честих прекида у напајању услед испада извода са којих се напајају купци електричне енергије на одређеном конзумном подручју;

- проблеме са техничком исправношћу кућних прикључака и МРО.

Очекује се један број ванредних утврђујућих инспекцијских надзора над новим енергетским субјектима који почињу да се баве неком од енергетских делатности и енергетским субјектима који проширују своје постојеће лиценце за обављање енергетских делатности, за које се не може унапред претпоставити број.

Очекује се да ће у 2021. години бити око 10 ванредних инспекцијских надзора.

1. **Други елементи од значаја за планирање и вршење инспекцијског надзора**

План инспекцијског надзора за 2021. годину је направљен на основу кадровског ресурса који чини један електроенергетски инспектор. С обзиром на овакво кадровско стање, а узимајући у обзир изузетно велик број електроенергетских објеката на територији АП Војводине, постоји потреба за повећањем броја електроенергетских инспектора који би обављали инспекцијски надзор електроенергетских објеката на територији АП Војводине.

Електроенергетски инспектор

Славица Мандић

Одобрио

Недељко Шљиванац, вд помоћник

покрајинског секретара